text:
Kuri mashami 2012 ku kicaro cya Diyosezi hahuriye urubyiruko ruturutse mu maparoisse yose agize Zone Byumba. Haje abahagarariye abandi (72) bahura n’urubyiruko rusaga 400 rwa Paroisse cathedrale ya BYUMBA.
INTEGO 1.Kuzirikanira muri Diyosezi yacu ubutumwa bwa Papa .
Ubutumwa bwa Papa bwo ku munsi Mpuzamahanga w'Urubyiruko ku nshuro ya XXVII ( XXVII JMJ) bwatanzwe tariki 01/04/2012 ku munsi mukuru wa mashami nk’uko bisanzwe. Uyu munsi ubera mu madiyosezi hanyuma rimwe mu myaka itatu ukabera mu mujyi umwe Papa ahitamo.Ihuriro rya XXVIII rizabera muri Bresil Rio de Janeiro kuva tariki 23 kugera 28 Nyakanga 2013.
Ubutumwa bwose uko bwakabaye turabusanga ku rubuga .Bufite insanganyamatsiko igira iti : « Nimuhore mwishimye muri Nyagasani »Ph4,4.
1.Umutima wacu waremewe kwishima
2.Imana niyo soko y’ibyishimo nyakuri
3.Ibyishimo by’umukristu bishingiye ku kumenya Imana
4.Ibyishimo bishingiye ku rukundo
5.Ibyishimo bishingiye ku guhinduka
6.Ibyishimo no mubigeragezo
7.Rubyiruko, mube intumwa n’abahamya b’ibyishimo.
INTEGO 2. Kwinjiza urubyiruko mu cyumweru gitagatifu hagamijwe kuzirikana Umurage Papa J.Paul II yadusigiye : UMUSARABA.
Kuki twahisemo guhura n’urubyiruko ku munsi wa Mashami ?
Papa Yohani Pahuro wa II yakunze kuvuga ko Urubyiruko ari abantu bari mu kigero gishimishije (fleur d'âge) kigaragazwa n’imyifatire ikurikira :
1. Kurangamira ejo hazaza kandi biringiye ibyiza biri imbere.
Hamwe n’Umushumba wa Kiliziya kw’isi yose twaboneyeho kubwira urubyiruko rwo mizero ya Kiliziya ko hari ibyiza byinshi ariko ko agahebuzo ari ijuru kandi ko abarikoreye n’umutima wabo wose n’imbaraga zabo zose n’ubwenge bwabo bwose…aribo bazarijyamo.
Muri iki kigero, buri wese aba yishimye kandi agashaka ko bose bamurangamira , bamwishimira kabone n’iyo ari mu bidatunganye . Aba akeneye amashyi, kogezwa, gusasirwa amashami no kuvugirizwa impundu. Kiliziya nk’umubyeyi watuboneye izuba itwibutsa inyigisho z’umwami wacu Yezu Kristu . Umusaraba utwibutsa ko tutagomba kwihambira ku binure by’isi bishira bijojoba. Ibanga ryo ku munsi wa mashami ryigisha urubyiruko ko rwemerewe kuryoherwa ku isi ariko rukihutira gutegura Pasika. Urubyiruko akenshi rushaka kunyura kuri Mashami (mu byishimo) bagakanagarana batekereje PASIKA( Ibyishimo ariko bya nyuma y’ububabare n’urupfu ). Uko gucika intege no gusuubira babiterwa n’uwa gatanu mutagatifu byanze bikunze ugomba kubaho mbere yo kugera ku izuka. ubatera ubwoba. « Ishema ryacu ni umusara wa Yezu. » .
2. Gukunda ubuzima bworoshye
Kuri uyu munsi twagaruka ku kwitanga kwa Nyagasani Yezu . Igihe agize ati « Ibi mujye mubikora bibe urwibutso rwajye » yashimangiye mube umurage wo kwitanga. Kuri mashami rero abato bibukijwe ko uwihambira ku buzima bwe azabubura. Ntibagomba kuguma muri hosana ya mashami bagomba kujya kuri Gologota y'ubuzima bwabo
3. Kubura icyerekezo mu nyanja ngari y’ibibazo byugarije isi
Papa Yohani Pahulo II amaze kureba ukuntu urubyiruko rubaye ho mu bibazo byinshi yaruraze umusaraba arubwira ati : « Mbahaye uyu musaraba nk'inzira y'amizero n'igisubizo cy'urujya n'uruza rw'ibibazo mufite. ». Twibukije urubyiruko ko Yezu ataje gukuraho imibabaro yacu cyangwa kuyoroshya , ahubwo mu kubabarana natwe yahaye mwene muntu amizero ashingiye k’uko Imana itadutererana ahubwo ituba iruhande.
Twashoje kandi twigisha urubyiruko kudakunda inzira y'ibyoroshye.Inzira y'umusaraba y'umujeune wacu muri iki gihe irimo za « ejo nzamera nte, ubushomeri, ubukene, ubutane mu miryango, guta umuco n’uburere ndemyagiguhugu n’imigenzo mboneramana, kwirukankira indonke…
Nk’uko umwaka ushize wose twamurikiwe n’insanganya matsiko igira iti :« Mushore imizi muri Kristu kandi mube ariwe mwishingikirizaho mukomejwe n’ukwemera » ( Reba Kol 2,7) Ndashishikariza urubyiruko gucengerwa n’ibyishimo byo kumenya Yezu . Uyu mwaka turararikirwa kuzirikana ubutumwa Pahuro yashatse kugeza ku ba Nyaphilpi igihe agize ati « nimwishimire muri Nyagasani » Fil 4,4 . Iyi niyo ntero n’inyikirizo izaturanga mu butumwa bw’uyu mwaka.
INTEGO 3. KUZIRIKANIRA HAMWE UMUKORO W’ABANYAFURIKA NK’UKO TWABISABWE MURI AFRICAE MUNUS. « Tube umusemburo w’amahoro , ubutabera n’ubwiyunge. »
Umuhanzi KIZITO MIHIHIGO yatwinjije muri uru rugendo rureba abanyafurika bose , n’abanyarwanda by’umwihariko.
Nyuma y’Igitambo cya Misa twaturiwe na Mgr Kizito BAHUJIMIHIGO , urubyiruko rwose rurangajwe imbere na 72 bavuye mu maparoisse 10 agize igice kimwe cya Diyosezi ya Byumba ( Zone Byumba ) rwatangiye isengesho ryo gusingiza Imana . Nyuma yaryo bagiye gufata ifunguro ari nako abandi bisuganya kugira ngo Kizito Mihigo abapfundurire agaseke yari yabateganyirije. Ku isaha ya saaba n’iminota 45 nibwo igitaramo cyatangiye . Yatangiye atanga inshoza y’inganzo ye . Ni umuhanzi w’umunyarwanda washoye imizi mu muco wa Gikristu agamije guhamura umuti wakiza abanyarwanda bose uko bagezweho na Genocide yakorewe abatutsi mu 1994 n’ingaruka zayo. Yagarutse ku bushake Imana yagaragaje bwo kwiyunga n’abantu ndetse igasezeranira kutazabatsemba ukundi. Iki kikaba igisobanuro cy’indirimbo yise Umukororombya ( Arc en ciel).
Yatinze by’umwihariko ku isezerano rishya , aho Yezu Kristu ku Musaraba yatubereye iteme ryaduhuje n’Imana akadusubiza ubucuti twari twaricuje igihe ducumura. Yakomeje yibutsa ko Imana itigeze itekereza guheba Umunyacyaha. Bityo akangurira buri wese kuba ikimenyetso cy’ukuri , ubutabera n’imbabazi, byo nzira y’amahoro n’ubwiyunge birambye.Nyuma yaho izi nyigisho zashimangiwe n’indirimbo nziza : Iteme, Yohani, Inuma.
Mu bibazo bitandukanye yabajijwe n’urubyiruko hagaragaye amatsiko bari bamufiteho : Amateka ye, inganzo ye, icyerekezo cye, icyo atekereza ku wo bazarushingana……
Kuri we , abahanzi babazwa byinshi, bakavugwaho byinshi, ibiribyo n’ibitaribyo. Muri ibyo byose Kizito yashimangiye ko ari Umwana wa Kiliziya, wemereye Imana gutanga umuganda wo gusana Imitima no kubaka roho anyuze mu mpano afite y’umuziki. Ibi bikaba bimusaba gufata umurongo wihariye kandi utandukanye n’uw’abandi bahanzi bafite ibindi bakurikiye.Ati « Nibiba ngombwa ko nshaka umugore, nzahera k’uwo dushobora kugira imyumvire imwe kuri izi ndangagaciro nemeye kwamamaza. ». Yashoje urubyiruko rudashaka kumurekura.
ISENGESHO RY’URUBYIRUKO
Nyagasani Yezu,
Nshuti y’abato bo mu bihe byose
Tugushimiye ubuntu uhora utugirira.
Tukurangamiye twishimye,
Tugirango tugusabe twizeye:
Twigishe kuguhitamo kuruta abandi
Tugukingurire imitima ubone icumbi,
Duhe kugukunda no kukwiyegurira rwose
Twigishe gukora icyo ushaka iminsi yose,
Duharanire nkawe ubutungane
Ntitugire ubwoba bwo kuba abatagatifu
B’ikinyagihumbi gishya.
Tugabire itoto ry’umutima,
Aho kuba ibikoresho byo guhungabanya ituze,
Duharanire amahoro n’ubwumvikane igihe cyose.
Uru Rwanda waduhangiye ku buntu bwawe,
Uduhe kurubera amaboko ahamye.
Kiliziya waduhaye tuyikorere,
Twizeye ingororano y’ijuru.
Roho wawe natumurikire,
Ubuto bwacu bube ikimenyetso/
Cy’amizero ya Kiliziya.
Turengere ubuzima aho buva bukagera,/
Twubahe imigenzo mbonezamana,/
Ivanjiri yinjire umuco wacu,/
Tube abahamya b’urukundo rwawe,/
Bityo isi imenye ko uri Imana.
Bikira Mariya mubyeyi wacu,
Turwaneho uduherekeze,
Muri uru rugendo rw’ubutumwa
N’ubuhamya twiyemeje,
Maze Yezu Kristu amenywe na bose
Adukize ubu n’iteka ryose
Amina
Iri sengesho narihimbye muri Mutarama 2008 ubwo Diyosezi ya Byumba yiteguraga kwakira umusaraba w’urubyiruko rw’u RWANDA .Ryifashishijwe mu myiteguro no mumuhimbazo wabaye kuva tariki ya 18-21/2008.Amagambo arigize yavomwe mu madisikuru anyuranye Papa Yohani Phulo wa II yagiye ageza ku rubyiruko.
Bikorewe i Byumba kuwa gatanu mutagatifu 2012
Padri DUSHIMIYIMANA J.M.Vianney, aumonier diocésain.


c: text/html

text:
Ni we mugande wa mbere wahowe Imana.Yabatijwe ku wa 15Ugushyingo1885,afite nk’imyaka makumyabiri n’irindwi.
Yozefu Mukasa yabyirukanye uburanga n’imico myiza cyane.Amaze guca akenge,ni bwo yagiye i bwami, aba intore y’umwami Mutesa.Aho i bwami,yabaye cyane umutoni wa Mutesa ku buryo no mu itanga rye,umwami Mutesa yaciriye mu maboko ya Mukasa.Hari mu mwaka w’1884.
Mutesa yasimbuwe ku ngoma n’umuhungu we Mwanga wari warabyirukanye na mukasa maze nawe aramutonesha,amwubakishiriza urugo hafi y’urwe ndetse abantu bakeka ko agiye ku mugira umutware w’intebe.ibyo byatumye uwari umutware w’intebe agirira ishyari Mukasa,ashaka uko yamuteranya n’umwami.Impamvu ya mbere iba iy’uko Mukasa yakundaga guhana umwami ingeso y’ubusambanyi ndetse akamwima n’abana b’intore yashakaga gukoresha ingeso mbi.
Ngo impamvu ingana ururo!Umunsi umwe,umwami yarwaye indwara y’umuriro araremba ,atuma Mukasa kumusabira umuti kwa Padiri.Umuti Mukasa arawuzana ariko ukaba uzirana n’inzoga n’umunyu.Mu kuwunywa ,Mwanga yanga gukurikiza amategeko,yirira umunyu maze si ukuribwa mu nda arakekembuka.Umwami ati: >.
Rubanda iti: >.Katikiro wari umutware w’intebe,ati: >.Ubwongubwo ,Mwanga yahise atanga Mukasa. Na we abimenye anyarukira kwa Padiri gusezera no gusaba ukaristiya ya nyuma.Mukasa agarutse ahurirana n’abamuboha,Katikiro akaba yari yababwiye ati: >.Igihe abishi barimo batashya inkwi zo ku mutwika,Mukasa we yarapfukamye asaba Imana gupfa gitwari.
Mu rupfu rwe yagaragaje ukwemera gukomeye n’urukundo rw’Imana rutangaje.Yamaze gupfa,umwami n’umutware w’intebe bati:iby’abakristu birarangiye.Abandi na bo bati: >.Iyo mipfire ya Yozefu yateye Mwanga kurushaho kubisha,yiyemeza gutsemba Abakristu.Aba na bo bakomera ku bukristu bwabo:Abigishwa barabatizwa,abadakomejwe barakomezwa,bose bitegura guhorwa kristu bibutswa ububabare n’urupfu bye.Kuri bo,umukiro nyakuri ni uw’ijuru kabone n’iyo wabasaba kumena amaraso yabo.
Yavukiye mu Budage mu mwaka w’1206.Yize muri kaminuza zitandukanye nuko ajya mu muryango w’Abihayimana ba Badominikani.mu mwigire ye yashimishwaga na tewolojiya.Yarigishije kandi akomemeza ubushakashatsi bityo byombi arabihuza bimufasha gukomeza gusenga no gukurikira umuryango yari arimo,ndetse akomeza gukurikirana iby’ubuhanga mu by’iyobokamana n’iby’imibereho y’abantu..Yabaye umwepiskopi wa Ratisboni kandi akomeza gukora cyane aharanira amahoro mu baturage banyuranye bo muri Diyosezi ye.Yapfuye mu mwaka w’1280.Akaba ari we rugero rw’abakristu bose bakurikira ubumenyi n’ubuhanga bw’abantu n’ubw’ibintu.Na n’ubu imva ye iri ahagaragara mu Kiliziya ya Mutagatifu Andreya i Kolonye.

robotstxt: allowed

filter: keep


text:
Ayo masezerano akubiyemo uruhare rwa Polisi mu gutera ibiti no gutanga ubufasha mu kwita ku bihari no gukumira ko hari uwabyangiza; Polisi yiyemeje kuzatera ibiti bivangwa n’imyaka kuri hegitari ibihumbi 22 n’ibindi by’amashyamba kuri hegitari 5000 mu gihe cy’imyaka itanu.
Minisitiri w’Ubutabera, Johnston Busingye, yavuze ko ayo masezerano akwiriye kuko ngo u Rwanda rukeneye ibiti ndetse n’ibihari bikaba bikenewe kwitabwaho.
Yagize ati “Iki gikorwa kirebana no gutera amashyamba no kuyabungabunga gifashweho icyerekezo gikomeye, iki ndatekereza ko abanyarwanda ari ko babibona, ngira ngo iyo ugenda hirya no hino mu gihugu ukareba uko hasa ku misozi ubona ko ari ikintu kibura mu gihugu cyacu. Igihugu cyacu gifite ibyiza byinshi, gifite imisozi nyaburanga ariko iyo witegereje urabona ko hari ikibura, ntabwo igihugu cyacu gifite ibiti bihagije.”
Minisitiri w’Ubutaka n’Amashyamba, Tumushime Francine, yavuze ko ubwo bufatanye buziye igihe kuko u Rwanda n’Isi muri rusange rukeneye ibiti n’amashyamba.
Yagize ati “Iyi ni intambwe ikomeye cyane navuga ko yatewe, cyane cyane ko ari ugushyira mu bikorwa inama duhora tugirwa na Perezida wa Repubulika y’imikoranire y’inzego.”
Yongeyeho ati “Kurinda ubutaka no gutera amashyamba ni kimwe mu bidufasha guhangana n’ikibazo cyugarije Isi ya none cy’imihindagurikire y’ibihe. By’umwihariko u Rwanda rukeneye gutera amashyamba nka bumwe mu buryo bwo kubungabunga ibidukikije ariko tunazirikana ko ibiti bikenewe mu buzima bwa buri munsi bw’Abanyarwanda.”
Minisiteri y’Ubutaka n’Amashyamba igaragaza ko u Rwanda rukenera umubare munini w’ibiti bikoreshwa mu bikorwa bitandukanye; Muri uyu mwaka, u Rwanda rukeneye ibiti toni esheshatu z’ibikomoka ku mashyamba nyamara rufite ibiti miliyoni 1.2 gusa.
Guverinoma y’u Rwanda ifite umuhigo ko mu 2020, ku buso bungana na 30% bwarwo buzaba buteyeho ibiti; ikaba isaba ubufatanye bwa buri wese.


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 2, 1-11)
1Nta cyo uzabona wireguza wowe muntu uca urubanza, uwo uri we wese : kuko iyo ucira undi urubanza uba witsindisha ubwawe, kuko ugenza utyo nawe wowe uca urubanza. 2Tuzi ko Imana izacira urubanza abagenza batyo ikurikije ukuri. 3None se muntu ucira urubanza abakora ibyo bintu kandi nawe ubikora, wibwira ko uzasimbuka ute urubanza rw’Imana ? 4Cyangwa se waba usuzugura impuhwe zayo zitabarika, ubwihangane n’ubugwaneza bwayo, ukirengagiza ko ubuntu bwayo bukureshya ngo wicuze ?
5Noneho rero kuko wanangiye umutima wawe ukanga kwicuza, urihunikira uburakari bwa wa munsi w’uburakari Imana izahishura ko ica imanza zitabera, 6yo izitura buri wese ikurikije ibikorwa bye: 7ubugingo bw’iteka ku batacogoye mu gukora ikiri cyiza ; bashakashaka ikuzo, icyubahiro n’ukutazapfa ; 8naho uburakari n’umujinya ku bivumbuye, ntibumve ukuri, bakayoboka inabi. 9Impagarara n’ishavu birakokama buri mutima w’umuntu ukora ikibi, uhereye ku Muyahudi ukageza ku Mugereki ; 10naho ikuzo, icyubahiro n’amahoro kuri buri wese ukora icyiza, uhereye ku Muyahudi ukageza ku Mugereki. 11Kuko Imana itareba igihagararo cy’abantu.
ZABURI (Zab 62 (61), 6-7, 8-9)
Inyik/ Imana izahemba buri wese ikurikije ibikorwa bye.
Mutima wanjye, shakira amahoro iruhande rw’Imana yonyine,
kuko amiringiro yanjye yose ari yo akomokaho.
Ni yo yonyine rutare rwanjye n’agakiza kanjye,
ni yo buhungiro butavogerwa, sinteze guhungabana.
Agakiza kanjye n’ishema ryanjye mbikesha Imana,
ni yo rutare rudahangarwa n’ubuhungiro bwanjye.
Rubanda mwese, nimuyiringire igihe cyose,
muyibwire ikibari ku mutima ;
rwose Imana ni yo buhungiro bwacu !
IBANGONDIRIMBO RIBANZIRIZA IVANJILI (Zab 19 (18), 9)
Alleluya AIleluya.
Amategeko y’Uhoraho anezereza umutima,
akamurikira umuntu.
Alleluya.
IVANJILI
+ Luka (Lk 11, 42-46)
Muri icyo gihe, Yezu aravuga ati 42« Nimwiyimbire Bafarizayi, mwe mutanga igice cya cumi cy’isogi, n’icy’imbwija, n’icy’izindi mboga zose, ariko mukirengagiza ubutabera n’urukundo rw’Imana. Ngibyo ibyo mwagombaga gutunganya mutirengagije n’ibindi! 43Nimwiyimbire Bafarizayi, mwe mukunda intebe za mbere mu masengero, no kuramukirizwa ku karubanda. 44Nimwiyimbire ; mwe mumeze nk’imva zitagira ikiziranga ; bakazinyura hejuru batabizi ! »
45Nuko umwe mu bigishamategeko abwira Yezu ati «Mwigisha, iyo uvuga utyo natwe uba udutuka. » 46We rero aramusubiza ati « Nimwiyimbire namwe bigishamategeko, kuko mukorera abantu imitwaro iremereye, ariko mwe ntimukoze n’urutoki rwanyu kuri iyo mitwaro !»


text:
Bumbogo: Imyaka ibiri ibasigiye intambwe ikomeye mu iterambere
Mu myaka ibiri ishize abatuye umurenge wa Bumbogo, uherereye mu karere ka Gasabo, bageze ku bikorwa byinshi by’iterambere haba mu bukungu no mu mibereho myiza yabo.
Umunyamabanga Nshingwabikorwa w’umurenge wa Bumbogo Ntaganzwa Jean Marie Vianney atangaza ko mu gihe cy’imyaka ibiri ishize, uwo murenge wahinduye isura ku buryo butangaje.
Ntaganzwa ati ”abaturage basigaye bafite imyumvire ishimishije, kuko noneho usanga ntawutitabira gahunda za Leta ugereranyije n’uko mbere byari bimeze.” (...)
Mu myaka ibiri ishize abatuye umurenge wa Bumbogo, uherereye mu karere ka Gasabo, bageze ku bikorwa byinshi by’iterambere haba mu bukungu no mu mibereho myiza yabo.
Umunyamabanga Nshingwabikorwa w’umurenge wa Bumbogo Ntaganzwa Jean Marie Vianney atangaza ko mu gihe cy’imyaka ibiri ishize, uwo murenge wahinduye isura ku buryo butangaje.
Ntaganzwa ati ”abaturage basigaye bafite imyumvire ishimishije, kuko noneho usanga ntawutitabira gahunda za Leta ugereranyije n’uko mbere byari bimeze.”
Ntaganzwa akomeza avuga ko abaturage bitabira gushyira mu bikorwa gahunda za Leta ku kigereranyo cya 90% kandi n’ubukangurambaga bukaba bugikomeza.
Avuga kuri bimwe mu bikorwa by’indashyikirwa umurenge wa Bumbogo umaze kugeraho birimo ibiro by’umurenge SACCO bikaba byarabatwaye asaga Miliyoni 32 z’amafaranga y’u Rwanda n’inzu y’imyidagaduro yatwaye amafaranga angana na Miliyoni 9.
Mu miryango 5000 yagombaga kubona umuriro w’amashanyarazi, igera ku 1800 yamaze kuwubona mu gihe abasigaye na bo bitazarenza mu mezi atatu ari mbere batarawugezwaho.
Mu gukwirakwiza amazi meza mu baturage, ku bufatanye n’ikigo gishinzwe ingufu, amazi n’isuku (EWASA) ngo bitarenze ukwezi kwa Gashyantare 2013, abaturage bazaba bamaze kugezwaho amazi meza.
Ntaganzwa ati ”kubera ibura ry’amazi, mbere wasabaga amazi umuturage w’i Bumbogo, akaguha amata bitewe n’uko ari yo yabonekaga kurusha amazi.” Yongeraho ko ubu bamaze kuzuza ikigega kinini cy’amazi azakwirakwizwa mu murenge wose.
Mu burezi, umurenge wa Bumbogo wishimira ko wamaze kuzuza amashuri y’uburezi bw’ibanze bw’imyaka 12 kukigereranyo cya 100%, akaba ari nta mwana ubura aho yigira, igisigaye ari amacumbi y’abarimu.
Abaturage babonye inka binyujijwe muri gahunda ya Girinka bangana na 353, mu gihe mu bijyanye n’ikoranabuhanga bitarenze uyu mwaka baraba bamaze kuzuza inzu y’ikoranabuhanga “Télécentre”, izafasha abaturage gukoresha ikoranabuhanga cyane cyane urubyiruko.
Ntaganzwa asaba abaturage gukomeza kugira uruhare mu iterambere ryabo, birinda icyatuma basubira inyuma
Umurenge wa Bumbogo uherereye mu karere ka Gasabo ugizwe n’utugari 7 ukaba utuwe n’abaturage bagera ku 26,215 bagiye batuye ku buryo butandukanye.
Uwafashe amafoto: Ange de la Victoire Dusabemungu
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ishyirahamwe riharanira inyungu z’abacitse ku icumu rya Jenoside yakorewe Abatutsi mu Rwanda(Ibuka) mu Karere ka Karongi, riragaragaza impungenge ko gitifu ukurikiranyweho icyaha cy’ingengabitekerezo ya Jenoside ashobora kuba yarayibibye mu baturage benshi.
Uwo ni Uwayezu Theodosie, Umunyamabanga nshingwabikorwa w’Umurenge wa Gitesi mu Karere ka Karongi ufungiye kuri sitasiyo ya polisi ya Bwishyura, akurikiranyweho icyaha cy’ingengabitekerezo ya Jenoside .
Mu kiganiro yahaye Ikinyamakuru Izuba Rirashe ku mugoroba wo kuri uyu wa 11 Mata, Habarugira Isaac, Perezida wa Ibuka mu Karere ka Karongi, yagaragaje impungenge z’uko uriya muyobozi ashobora kuba yaratawe muri yombi amaze ‘gukongezamo’ abaturage benshi ingengabitekerezo ya Jenoside.
Habarugira yagize ati “Mu by’ukuri dufite impungenge ko yari amaze gukongeza abaturage benshi” kubera ko, “Yavugaga akumvwa na benshi, no mu Murenge we hari hamazemo igihe utuntu twinshi tw’ingengabitekerezo ya Jenoside.”
Amakuru ahurirwaho na polisi y’igihugu cyo kimwe na ‘Ibuka’ ishami rya Karongi, ni uko intandaro yo gutabwa muri yombi kwa gitifu Uwayezu, ari amagambo yumvikanye avuga mu nama njyanama y’Umurenge we yari ayoboye ku wa 5 Mata.
Muri ayo magambo, uwo muyobozi ngo yashimangiye ko mu murenge we ibikorwa byo kwibuka ku nshuro ya 22 Jenoside yakorewe Abatutsi bigomba gutangira ku itariki ya 6 Mata, mu gihe nyamara hose mu gihugu bitangira ku itariki ya 7 Mata.
Perezida wa Ibuka mu Karere ka Karongi agira ati “Yarimo ashishikariza abantu ko bazajya bibuka bahereye ku itariki ya 6 Mata, yabivugiye mu nama nuko abandi baramukosora ariko aranangira ati ‘Oya, kwibuka bigomba guterwa n’amateka y’ahantu’.”
Habarugira akomeza avuga ko inama njyanama y’Umurenge wa Gitesi imaze ‘kumvisha’ gitifu Uwayezu ko bidakwiye ko avuga ko kwibuka bigomba gutangira ku ya 6 Mata ngo nubundi kuri iyo tariki bwakeye uriya muyobozi atumiza inama y’ubukwe bwa Gitifu mugenzi we wa kamwe mu Tugari tugize Umurenge abereye umuyobozi.
Ibyo, yabikoze mu gihe nyamara ngo hari ibwiriza ryo kunoza neza ibikorwa by’icyumweru cyo kwibuka ku nshuro ya 22 .
Mu mpera z’umwaka ushize nabwo, ngo gitifu Uwayezu yavugiye mu ruhame mu nama yari yakoranyije abayobozi bo mu Ntara y’Iburengerazuba ko Perezida Habyarima Juvenal atari mubi ko ngo ahubwo abaturage yayoboraga ari bo bari babi.
‘Hari ibica amarenga ko abaturage bandujwe’
Dutunganya iyi nkuru, twabwiwe n’ubuyobozi bwa Ibuka ko kugeza ku munsi wa gatanu w’icyumweru cyahariwe kwibuka ku nshuro ya 22 Jenoside yakorewe Abatutsi, mu Murenge wa Gitesi uyuborwa na Uwayezu ari ho hari hamaze kugaragara ibikorwa byinshi by’ingengabitekerezo ya Jenoside mu baturage.
Ni ibikorwa Ibuka igaragaragaza nk’ubwandu abaturage bakomora ku Munyamabanga Nshingwabikorwa w’Umurenge wabo bitewe n’ibikorwa ngo byo ‘gupfobya Jenoside’ byakundaga kumugaragaraho.
Mu bikorwa bihembera ingengabitekerezo Ibuka igaragaza ko bimaze kubera mu Murenge wa Gitesi muri iki Cyumweru cyo kwibuka, birimo umugabo ubu ufunzwe ukurikiranyweho kubwira uwacitse ku icumu ko azamwica mu minsi itatu.
Harimo Kandi umugabo wo mu Murenge wa Gitesi wakubise umugore we amuhora kuba ngo yaritabiriye ibiganiro.
Ibuka mu Karere ka Karongi itangaza ko ifatikanyije n’ubundi buyobozi igiye kurushaho kwegera abaturage b’ako Karere by’umwihariko abatuye mu Murenge wa Gitesi ikabasobanurira byimbitse amateka ya Jenoside yakorewe Abatutsi mu Rwanda kubera ko ngo hashobora kuba hari abaguye mu mutego yo kumva ibyavugwaga n’umuyobozi w’umurenge.
Twitter: @Umurengezis


text:
Iyi sosiyete ivuga ko yatakarije abafatabuguzi ibihumbi 200 muri gahunda ya Leta yo kwandikisha za simu kadi. Ngo yizeye kubona abafatabuguzi bashya ibihumbi 100 biyongera ku bandi bakiriya isanganwe bagera kuri miliyoni enye.
Gahunda yo gutanga inguzanyo y’amafaranga ku bafite Mobile money (Mokash), ndetse no kunoza serivisi yo kugura iminota(Packs), ni bimwe mu byo MTN ivuga ko bizayifasha kongera abafatabuguzi.
Umuyobozi Mukuru wa MTN, Bart Hofker yagejejweho ikibazo cy’uko hari abafatabuguzi bagura iminota 10 yo guhamagara ku mafaranga 800 Frw, mu gihe hari abandi bashobora kugura iyo minota ku mafaranga 100 Frw.
Yagize ati”Iki ni ikibazo koko kandi turizeza kugikemura mu byumweru bike biri imbere”.
Umuyobozi Mukuru ushinzwe ubucuruzi muri MTN, Norman Munyampundu nawe atangaza ko bakomeje guteza imbere gahunda ya ‘Mokash’, aho umukiriya wa MTN ufite Mobile money ashobora kubona inguzanyo igera ku mafaranga 300,000frw.
Ati”Kugira ngo ubone inguzanyo wifuza, tureba ubwinshi bw’amafaranga uhora ubitsa kuri mobile money yawe, ayo ufiteho n’uburyo witabira guhamagara abantu”.
MTN yagiranye amasezerano na Banki nyafurika y’ubucuruzi (CBA), ikaba ari yo itanga iyo nguzanyo ku bantu babiherewe uburenganzira na MTN; bakayishyura hiyongereyeho inyungu ya 9% by’amafaranga umuntu yahawe.
Iki kigo cy’itumanaho kandi cyijeje ko kizakomeza gutanga 1% by’inyungu kibona mu mwaka, akaba agenewe gukura abantu mu bukene.
MTN yizeza abakiriya ko imiyoboro yayo itazigera icikagurika, ndetse ko izakomeza kunoza serivisi zose bazayisaba gukosora.
Ibitekerezo ( 2 )
Muzavugurure weekend promotion kuko hari igihe wikendi irangira kandi hakiri iminota ugasanga ntibikunze. kandi turifuza ko mwakosora uburyo bwa mobile moneykujya muri mobile uko ubishaka kuri buri nomero
Ni byiza gukora ivugurura kuko benshi dukeneye kuba natwe twagura packs z’amafaranga make.


text:
Abafilipi 3:14 - ndamaranira kugera aho dutanguranwa, ngo mpabwe ingororano zo guhamagara kw’Imana muri Kristo Yesu kwavuye mu ijuru.
UBUKRISTO, Ni urugendo rufite intumbero yo kuzabana n’Imana ndetse ni isiganwa nk’uko Pawulo yabyandikiye abizera b’i Filipi.
Buri siganwa kandi rigira amabwiriza ashyirwaho n’uwariteguye, kandi urijyamo wese agomba kuyamenya mbere yo gutangira gusiganwa, nyuma yo gutekereza ku ISIGANWA turimo byanteye kubasangiza aya amabwiriza atanu yadufasha muri uru rugendo.
1. Uri mu isiganwa yirinda gukebaguza ngo adata inzira
Jya ukora iby’Imana, ubishyizeho umutima wawe wose, wirinde ibyakuvangira. Umuntu wese urushanwa yirinda muri byose. Abandi bagenzereza batyo kugira ngo bahabwe ikamba ryangirika, naho twebwe tugenzereza dutyo kugira ngo duhabwe iritangirika. 1Kor9:25
2. Kwihanganira urucantege ruzanwa n’abavuye mu isiganwa
Iyo uhaye umwanya abatakiri mu gakiza, abasubiye inyuma, baguca intege, bakubwira ibyabananiye, kenshi barabigizemo uruhare, ariko bakitwaza abandi, bene abo jya ubatera umugongo. Timoteyo we, ujye urinda icyo wagabiwe uzibukire amagambo adakwiriye kandi atagira umumaro, n’ingirwabwenge zirwanya iby’Imana. 1Tim6:20
3. Emera kumva inama z’umutoza
Nta mu kinnyi wateye imbere adatojwe! N’ubwo waba ufite ubushobozi karemano ugomba gutozwa. Dufite ABATOZA duhorana nabo(ABASHUMBA ) ariko Yesu niwe MUTOZA MUKURU! Ese ujya wihererana nawe mwenyine? Ese ujya wubaha ibyo wigishwa n’umushumba wawe?
4. Hora ukurikiza amategeko y’isiganwa
Nta mukinnyi uratwara igikombe atubahirije amategeko agenga umukino.
Paul yandikira Timoteyo ati: Kandi iyo umuntu ashatse kurushanwa mu mikino ntahabwa ikamba, keretse arushanijwe nk’uko bitegetswe. 2Tim2:5
Hari abaretse amategeko y’isiganwa (Ijambo ry’Imama, n’inama bahabwa n’ababatoza) nyamara bagakomeza kumva ntakibazo ko bazagororerwa!
5. Gukomeza naho wasigara mu isiganwa wenyine
Igihe cyose utangiye igikorwa, umushinga runaka, uzabona abakubwira ko muri kumwe, ariko iyo bigeze aho bigoye cyangwa inyungu zigatinda kuboneka, bagenda bagucika. Si ihame ko buri wese muri kumwe muzahorana Jya witegura gukomeza wenyine igihe bibaye ngombwa, ariko ugere kuntego!
pastorviva.pcm@gmail.com Power of Change Ministries


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 3, 21-30)
Bavandimwe, abantu bose baracumuye, naho Amategeko ya Musa abereyeho gusa gufasha umuntu kumenya icyaha. 21Ubu ngubu ariko ubutungane bw’Imana bwarahishuwe hatagombye amategeko ; intangamugabo ni amategeko n’abahanuzi. 22Ni ubutungane bw’Imana butangwa no kwemera Yezu Kristu, bukaba bugenewe abemera bose nta vangura. 23Kuko bose bagomye, bakivutsa ikuzo ry’Imana. 24Ariko bahabwa kuba intungane n’ineza yayo ku buntu, babikesha gucungurwa na Kristu Yezu. 25Ni We Imana yagize intangacyiru mu maraso ye ku bw’ukwemera, kugira ngo igaragaze ubutungane bwayo, Yo yarenze ku byaha bya kera 26mu gihe yabyihanganiraga. Ubu ngubu rero igaragaza ubutungane bwayo kugira ngo ibe intungane, kandi ihe kuba intungane ugengwa no kwemera Yezu.
27Wa mwirato ushingiye he se noneho ? Warashize. Uzize irihe teka ? Iryo kubahiriza amategeko ? Oya ! Ahubwo itegeko ry’ukwemera. 28Koko rero, turahamya ko umuntu ahabwa kuba intungane n’ukwemera, hatagombye ibikorwa by’amategeko. 29Mbese Imana yaba iy’Abayahudi bonyine ? Nta bwo se ari n’iy’abanyamahanga ? Yego, ni n’iy’abanyamahanga. 30Ubwo ari Imana imwe, izaha uwagenywe kuba intungane abikesha ukwemera, n’utagenywe na we abikesha ukwemera.
ZABURI (Zab 130 (129), 1-2, 3-4, 5-6ab)
Inyik/ Uhoraho ahorana imbabazi, akagira ubuntu butagira urugero.
Uhoraho, ndagutakambira ngeze kure,
Uhoraho, umva ijwi ryanjye.
Utege amatwi ijwi ry’amaganya yanjye !
Uhoraho, uramutse witaye ku byaha byacu,
Nyagasani, ni nde warokoka ?
Ariko rero usanganywe imbabazi,
kugira ngo baguhoranire icyubahiro.
Nizeye Uhoraho n’umutima wanjye wose,
nizeye ijambo rye.
Umutima wanjye urarikiye Uhoraho,
kurusha uko umuraririzi ategereza umuseke.
IBANGONDIRIMBO RIBANZIRIZA IVANJILI (Zab 1, 2)
Alleluya Alleluya.
Hahirwa umuntu uhimbazwa n’amategeko y’Uhoraho,
akayazirikana umunsi n’ijoro.
Alleluya.
IVANJILI
+ Luka (Lk 11, 47-54)
Muri icyo gihe, Yezu abwira abigishamategeko ati 47«Nimwiyimbire, mwe mwubakira imva z’abahanuzi kandi ari abasokuruza banyu babishe ! 48Bityo muba muhamya kandi mugashima ibyo abasokuruza banyu bakoze : bo bishe abahanuzi, mwebwe mukubakira imva zabo. 49Ni cyo cyateye lmana Nyir’ubuhanga bwose kuvuga ngo “Nzabatumaho abahanuzi n’intumwa, bazica bamwe abandi babatoteze.” 50Ni yo mpamvu ituma ab’iyi ngoma bazaryozwa amaraso y’abahanuzi bose yamenetse kuva isi igitangira, 51uhereye ku maraso ya Abeli kugeza ku ya Zakariya batsinze hagati y’urutambiro n’Ingoro. Koko ndabibabwiye : ab’iyi ngoma bazayaryozwa ! 52Mwiyimbire bigishamategeko, mwe mwatwaye urufunguzo rw’ubumenyi, mwebwe ubwanyu ntimwinjire kandi n’abashatse kwinjira mukababuza !»
53Yezu avuye aho ngaho, abigishamategeko n’Abafarizayi batangira kumuzira no kumuvugisha menshi bamubaza, 54bamwinja kugira ngo bamufatire mu magambo ye.


text:
Uwaririmbye “Akabura Ntikaboneke” avuga ko nta muhanzi w’ubu umwemeza
Bihoyiki Deo wahanze indirimbo “Akabura Ntikaboneke” avuga ko nta muhanzi n’umwe w’ubu umwemeza ariko ngo abona bazatera imbere.
Uyu musaza ufite imyaka 66 y’amavuko, ubwo twamusangaga aho yigisha mu mashuri y’incuke mu Karere ka Rulindo, yadutangarije byinshi ku buhanzi bwe.
Ku bijyanye n’ubuhanzi muri rusange, ahamya ko muri iki gihe nta muhanzi urakora ibihangano bye ngo amwemeze cyane ko nta numwe arabona imbone nkubone.
Gusa akavuga ko uko bagendana n’iterambere bazagenda bakura mu buhanzi bakagera ku rwego nyarwo rukwiriye umunyamuziki.
Agira ati “Nta numwe unyemeza, sindi umucamanza umuntu agira ibyo akunda. Mwitenawe hari indirimbo yahanze ivuga ngo “Menya ko ntawihata inganzo”.
Bafite ibyabo twita iby’abubu, sinavuga ngo ni bibi kuko naba mbise babi kandi bitemewe n’amategeko, gusa uko iterambere rizamuka bazazamuka nk’uko umuntu aterera ingazi.”
Bihoyiki avuga ko ibijyanye n’ubuhanzi yabitangiye akiri umwaka ariko buza gukomera, ubwo yahimbaga indirimbo “Akabura Ntikaboneke” yamamaye ikanakundwa n’abatari bake mu Rwanda.
Kuririmba “Akabura Ntikaboneke” byaturutse he?
Bihoyiki akomeza avuga ko icyatumye ahanga iyo ndirimbo ariko uko yari amaze kubura nyina umubyara.
Avuga ko yabuze nyina akiri umwana muto cyane agasigarana na se umubyara. Ibyo ngo byatumye se ashaka abandi bagore.
Yongeraho ko ba mukase bamufashe nabi kugeza ubwo batanamugaburiraga, banamugaburira bakabimuhera ku rujyo cyangwa se bakabimuhera ku isahani yapfumutse.
Agira ati “Sinjya mpimba ndirimba ibyambayeho, hari amagambo nashyize muri iriya ndirimbo nk’ishyiga mu gutsindagira igitekerezo.
Isahani mukadata yampaga nagombaga kuriraho, rimwe na rimwe yapfumutse n’urujyo najyaga nduriraho.”
Bihoyiki avuga ko hari umugore se yigeze kuzana akajya ashyira ibiryo ku rusenge kugira ngo atahagera ariko aza kuba incakura akajya yurira akabisangayo akabirya.
Nyamara kubera urukundo yakundaga umwana we, se umubyara iyo yabaga avuye gupagasa muri Uganda, yamutekererezaga ibyo yaciyemo byose bigatuma yirukana umugore yari afite.
Byatumye ajya kurerwa na nyirakuru. Uwo ngo niwe afata nka nyina umubyara.
Agira ati “Nyogukuru ni we wambereye mama! Ni ko gahenge nagize papa yahisemo kunderesha kwa nyogokururu.”
Bihoyiki avuga ko agahinda yatewe n’abagore ba se ariko katumye abyutsa inganzo ye, aririmba avuga ko “Akabura Ntikaboneke” ari nyina w’umuntu.
Bihoyiki asanga indirimbo ye zaratanze ubutumwa bukomeye kugeza ubwo bayishyira no mu bisakuzo ndetse ikaba imvugo ikebura abantu bashobora gusugura ababyeyi babo.
Amaze guhanga indirimbo 260
Akomeza avuga ko azi gucuranga ibikoresho bitandukanye nka Piano, Guitar, Inganga gakondo n’ibindi, akaba yarabimenye yiga mu mwaka wa kane w’amashuri abanza, akabikuriza mu iseminari i Byumba.
Avuga ko amaze guhanga indirimbo zirenga 260. Izigera kuri 13 zikaba ari zo zakozwe, zikaba ziri kuri Radio Rwanda. Gusa ariko ngo ntaramenya ko izisigaye zizasohoka kuko nta bikoresho afite.
Bihoyiki Deo avuka ko atigeze yifuza kujya mu itsinda ry’abahanzi nk’Impala nubwo babimusabye, kuko yakundaga kwigisha akumva atareka abanyeshuri be.
Gusa ariko ngo yari afite inshuti z’abahanzi banamufashaga byinshi nka Sebanani Andre, Karemera Rodrigue, Soso Mado, Kari Wanjenje, Makanyaga Abdul, Munyambuga Deo n’abandi.
Bihoyiki Deo, mu mashuri yisumbuye, yize mu iseminari ariko ntiyayirangiza ahita ajya gukomereza muri College Christ-Roi y’i Nyanza. Afite abana bane n’umugore.
Ibitekerezo ( 15 )
Sam ihangane nkumuntu w’umugabo wite kuri ejo hazaza hawe Imana nibishaka muzabonana
Imana ikomeze imwongere imigisha yakoze ibihangano byagize akamaro gakomeye cyaneee
Umusaza ashyireho uburyo twamugezaho inkunga yacu.Murakoze
Uyu muzehe mwemereye ticket(allez-retour), ku ndirimbo imwe azabasha gukora, izajya imuvana aho aba ikamugeza kuri studio azajya akoreramo indirimbo ze + Lunch. Ibihe byiza
Unva nanjye ndumuhanzi ariko uyu musaza ndamwemera kdi indirimbo akabura ntikaboneke yigisha benshi cyane kdi ihoza benshi ikanabatera ingufu, ahuye nibyo bibazo mwihangane ntajoro ridacya. Imana ibarinde.
Mwabavandimwe Mwe C Abahanzi Bubu Ko Arabo Kwamamaza Satati Barata Ubusambanyi Bambarubusa Ngo Bararirimba Ahaaa! Nzaba Ndor" Uburaya, Ubusambanyi, Ubusinzi, Ibiyobyabwenge, Niyo Ngazo Yabubu Ntimuntere Amabuye Da Jye Niko Mbibona
yoooo nanjye uyu muhanzi ndamukunda pe azi kuririmba iyaba mwaduhaga bsi play list zindirimbo ze kdi mumufashe mumukorere ubuvugizi indirimbo ze zijyeho amashusho.
kdi namwe mwakoze kubwiyi nkuru
akeneye ubufasha ngwasohore izo zasigaye zishobora kubaka abanyarwanda
uyu muhanzi ni umuhanga mukwiye kumukorera ubuvugizi ziriya ndirimbo akazishyira kumugaragaro. ngendeye kuri iriya akabura wasanga hari iyirenze.
Iyi ndirimbo yuyu musaza akabura ntikaboneke natangiye kuyumva , nkurikirana ibitero byindirimbo maze mba nibutse uko mama wacyu( muka data) yadutashe nabi ndetse na papa ubwe, nalibutse birambabaza kuko muka data yadukubita nje na mushiki wanje nkibuka kuba ntazi mama uko yarasa nkababara cyane, icyadufashije nuko twarezwe numusaza witwaga Iryamukuru inka ze nizo zatubereye mama kugeza ngize imyaka 12 niho natangiye kuja mbaza nti, mama yasagate ko ntamuzi, banyereka mushiki wanjye wo nkurikira bati dore nyoko yasaga nuyu mushiki wawe, icyambabaje nanubu nkaba nkikibaba , nuko umuryango wuwo musaza wadukujije bose bahungiye murwanda nanubu nkaba ntazi ikirere babamo, abo nibo bogasigaye bambereye ababyeyi kuko nakujijwe namatungo yumukambwe wabo, gusa ndasabirumugishya uva Kumana kugirango habaye mubuzukuru ba Iryamukuru bakiriho bazagire umutima wubugwaneza nabo bazasazanumugishya nkuwa sekuru, simfite icyo nakwitura uwo muryango mbasabiyamahoro aho bari hose nzi ubu abantu batataniye mubihugu bitandukanye, Imana ikomeze kubagirira neza.
mudukomereze muduhe amakuru nkaya bagize icyo bakora bakaba batakiboneka
Nanjye indirimbo ze nyinshi ndazibuka zajyaga zinyura no kiganiro kitwaga "Karahanyuze" Gusa muzampe tel.nzamusura nta makuru ye naherukaga.Tks


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
2 Abami 12:1-21
12 Mu mwaka wa karindwi w’ingoma ya Yehu,+ Yehowashi+ yimye ingoma, amara imyaka mirongo ine ku ngoma i Yerusalemu. Nyina yitwaga Sibiya w’i Beri-Sheba.2 Yehowashi yakomeje gukora ibikwiriye mu maso ya Yehova mu gihe cyose umutambyi Yehoyada yamugiraga inama.+3 Icyakora utununga ntitwakuweho.+ Abantu bari bagitambira ibitambo ku tununga, bakanahosereza ibitambo.4 Yehowashi abwira abatambyi+ ati “amafaranga yose y’amaturo yera+ azanwa mu nzu ya Yehova,+ ni ukuvuga amafaranga umuntu wese atanga ho umusoro,+ amafaranga abantu* batanga bahigura umuhigo+ n’amafaranga umuntu wese azana mu nzu ya Yehova abyemejwe n’umutima we,+5 abatambyi bajye bayakira, buri wese ayake uwo baziranye,+ hanyuma bayakoreshe mu gusana ahantu hose babona ko hangiritse.”+6 Byageze mu mwaka wa makumyabiri n’itatu w’ingoma y’Umwami Yehowashi, abatambyi batarasana aho iyo nzu yari yarangiritse.+7 Umwami Yehowashi ahamagaza umutambyi Yehoyada+ n’abandi batambyi, arababwira ati “kuki mutarasana aho inzu yangiritse? Kuva ubu ntimuzongere kwaka amafaranga abo muziranye. Ahubwo mujye muyaha abashinzwe imirimo yo gusana iyo nzu.”+8 Nuko bemera ko batazongera kwaka abantu amafaranga, kandi ko atari bo bazasana iyo nzu.9 Umutambyi Yehoyada afata isanduku+ atobora umwenge ku mupfundikizo wayo, ayishyira iruhande rw’igicaniro, iburyo bw’umuntu winjiye mu nzu ya Yehova. Abatambyi, abarinzi b’amarembo,+ bakajya bashyiramo amafaranga+ yose yazanywe mu nzu ya Yehova.10 Iyo babonaga amafaranga amaze kugwira mu isanduku, umunyamabanga+ w’umwami n’umutambyi mukuru barazaga bagafata amafaranga ari mu nzu ya Yehova, bakayapfunyika mu dufuka maze bakayabara.+11 Ayo mafaranga babaze bayahaga abari bashinzwe gukora imirimo+ ku nzu ya Yehova. Abo na bo bayishyuraga ababaji n’abubatsi bakoraga ku nzu ya Yehova,12 n’abafundi n’abacongaga amabuye.+ Nanone bayaguraga ibiti n’amabuye aconze bakoreshaga mu gusana ahasenyutse ku nzu ya Yehova, n’ibindi byose byari bikenewe mu gusana iyo nzu.13 Icyakora, ayo mafaranga yazanwaga mu nzu ya Yehova ntiyakoreshejwe mu gucura amabesani y’ifeza, ibyo kuzimya umuriro,+ amabakure,+ impanda,+ n’ibindi bikoresho bicuzwe muri zahabu n’ibicuzwe mu ifeza byo mu nzu ya Yehova.+14 Ahubwo yahabwaga abashinzwe imirimo, bakayakoresha mu gusana inzu ya Yehova.+15 Abo bantu bahabwaga amafaranga kugira ngo bayahe abakozi,+ ntibagenzurwaga+ kuko bari indahemuka.+16 Amafaranga y’ibitambo byo gukuraho urubanza rw’icyaha+ n’ay’ibitambo bitambirwa ibyaha ntiyazanwaga mu nzu ya Yehova. Yari ay’abatambyi.+17 Nuko Hazayeli+ umwami wa Siriya arazamuka atera Gati+ arayigarurira, hanyuma arahindukira+ ngo atere na Yerusalemu.+18 Yehowashi umwami w’u Buyuda afata amaturo yera+ yose ba sekuruza Yehoshafati, Yehoramu na Ahaziya, abami b’u Buyuda, bari barejeje, afata n’amaturo yera na zahabu yose yari mu bubiko bw’inzu ya Yehova no mu bubiko bw’inzu y’umwami, abyoherereza+ Hazayeli umwami wa Siriya. Nuko Hazayeli areka gutera Yerusalemu.19 Ibindi bintu Yehowashi yakoze n’ibigwi bye byose, ese ntibyanditse mu gitabo+ cy’ibyakozwe mu gihe cy’abami b’u Buyuda?20 Ariko abagaragu+ ba Yehowashi barahaguruka baramugambanira,+ bamwicira ku nzu+ y’i Milo,*+ ku nzira imanuka ijya i Sila.21 Yozakari mwene Shimeyati na Yehozabadi+ mwene Shomeri bari abagaragu be, ni bo bamwishe. Nuko ahambwa hamwe na ba sekuruza mu Murwa wa Dawidi, umuhungu we Amasiya+ amusimbura ku ngoma.


text:
Kuva ku wa 18 kugera ku wa 20 ugushyingo 2011, Benedigito XVI azagenderera igihugu cya Bénin. Ibyo byatangarijwe i Kotonu mu murwa mukuru mu kiganiro n’abanyamakuru ubuyobozi bwa Leta bwatanze, bufatanyije n’Inama y’Abespiskopi ba Bénin.
Urwo ruzinduko Papa yatumiwemo na Prezida Boni Yayi, guverinoma ye n’Inama y’Abepiskopi ba Bénin ruzaba ruri mu rwego rwo kwizihiza imyaka 150 Ivanjili igeze muri Bénin no mu rwego rwo kwibuka Karidinali Bernardin Gantin wavukaga muri icyo gihugu.
Muri urwo ruzinduko Papa azashyikiriza abahagarariye Inama z’Abepiskopi muri Afurika inyandiko yasohotse nyuma ya Sinodi ya Afurika yateraniye i Roma mu kwakira 2009.
Mu mwaka utaha kandi Papa azagirira uruzinduko muri Croazia mu kwezi kwa gatandatu; muri Espanye mu kwezi kwa munani muri forum mpuzamahanga y’urubyiruko; mu Budage i Berlino, Friburgo na Erfurt, mu kwezi kwa nzeri.


text:
ISOMO RYA MBERE
Isomo ryo mu gitabo cya Yobu (Yobu 3, 1-3.11-17.20-23)
1Yobu abumbura umunwa, avuma umunsi yavutseho. 2Nuko afata ijambo agira ati 3“Umunsi navutseho ntukabeho, n’ijoro ryavuzwemo ngo ‘Umwana w’umuhungu yasamwe !’ 11Ni kuki ntavutse ndi igihwereye, cyangwa ngo mbe narahwereye nkibona izuba. 12Ibibero bya mama byankikiriye iki ? Amabere ye yanyonkereje iki ? 13Ubu none mba nibereye ikuzimu, niryamiye mu mahoro, kandi mba nsinziriye niruhukira, 14ndi kumwe n’abami n’ibikomangoma, bari bariyubakiye amazu bahambwemo, 15cyangwa hamwe n’abatware bari batunze zahabu, amazu yabo barayahunitsemo feza. 16Ubonye ahubwo iyaba mama yarakuyemo inda, sinigere mbaho nk’abandi bapfa batabonye izuba ! 17Ikuzimu abagome bashira ubukaka, ni ho abananiwe bajya kuruhukira. 20Ni iki gituma Imana ireka imbabare zikavuka, igaha ubugingo ab’umutima wuzuye amaganya; 21bamwe bifuza urupfu bakarubura, bakarushakashaka kurusha umukiro wundi ! 22Nuko bakishimira kubona aho bazahambwa, bakanezezwa no kugenerwa imva. 23Umuntu utazi iyo agana kandi akaba yibasiwe n’Imana, kubaho yabiherewe iki ?
ZABURI (Zab 88 (87), 2-3, 4-5, 6, 7-8)
Inyik/ Nyagasani, wakirane ubwuzu isengesho ryanjye.
Uhoraho, Mana Mukiza wanjye,
ndagutakira amanywa n’ijoro ;
wakirane ubwuzu isengesho ryanjye,
maze utege amatwi amaganya yanjye.
Kuko nugarijwe n’ibyago,
n’urupfu rukaba rundi hafi.
Nsigaye mbarirwa mu batakiriho,
nk’umuntu washizemo agatege.
Umwanya wanjye uri mu bapfuye,
kimwe n’intumbi zirambitse mu mva,
izo utakibuka ukundi,
kuko wabakuyeho amaboko.
Wanzitse ikuzimu mu rwobo,
mu mwijima w’icuraburindi ;
uburakari bwawe buranshikamira,
n’imivumba yawe irancundagura.
IBANGONDIRIMBO RIBANZIRIZA IVANJILI (Mk 10, 45)
Alleluya Alleluya.
Umwana w’umuntu yazanywe no gukorera abandi,
no gutanga ubugingo bwe ngo bube incungu ya benshi.
Alleluya.
IVANJILI
+ Luka (Lk 9, 51-56)
51Igihe cya Yezu cyo kuvanwa ku isi cyari cyegereje, nuko yiyemeza adashidikanya kujya i Yeruzalemu. 52Yohereza integuza ngo zimubanzirize imbere. Baragenda binjira mu rusisiro rw’Abanyasamariya kumuteguriza. 53Ariko ab’aho banga kumwakira, kuko yajyaga i Yeruzalemu. 54Babiri mu bigishwa be, Yakobo na Yohani, babibonye baravuga bati “Nyagasani, urashaka se ko dutegeka umuriro, ukamanuka mu ijuru ukabatsemba ?” 55We rero arahindukira, arabatonganya cyane. 56Nuko baboneza bajya mu rundi rusisiro.


text:
1. Amasomo y’iki cyumweru aragaruka ku isengesho, akatwereka uko tugomba kwitwara mu bwiyoroshye no mu bwicishe bugufi, tureka ugushaka kw’Imana kugakorerwa muri twe.
Mu isomo rya mbere, Mwene Siraki aratwibutsa ko Imana irebera buri wese. Ntiyirengagiza umukene n’imfunyi. Uhoraho kandi si igipfamatwi kitumva isengesho ryacu kuko isengesho ry’uwicisha bugufi ricengera mu bicu kugeza ubwo rigera mu ijuru. Gusenga rero si ukurangiza umuhango, si ukwikiza Imana cyangwa se kuyibipa, gusenga ni ukumenya uko tureshya imbere y’Imana,no kureka akaba ariyo yonyine idukuza.
2. Gusenga ni uguharanira kurwana urugamba rwiza, tukarurwana inkundura, ukwemera tukagukomeraho nk’uko Pawulo abitubwira. Kurwana inkundura nta kindi, ni ukwirinda kuba ingaruzwamuheto z’isi n’ibyayo, ni ukwirinda kurandatwa kandi muri Yezu tugomba kugenda twemye. Kurwana intambara nk’iya Pawulo, ni ukureka ineza ikomoka kuri Kristu ikatwigarurira maze uwo duhuye akadusomamo uwo Nyagasani we ubwe aba hafi, kandi atera imbaraga kugira ngo abashe kwamamaza ubutumwa bwe ashize amanga.
3. Kwamamaza ubwo butumwa kandi bijyanye n’umutima uca bugufi. Ntakwigira igihangange n’igitangaza imbere y’Imana n’imbere y’abantu: Mana, ndagushimira ko ntameze nk’abandi bantu b’ibisambo, b’abahemu, b’abasambanyi, mbese nk’uriya musoresha! Nsiba kurya kabiri mu cyumweru, ngatanga kimwe cya cumi cy’urwunguko rwanjye rwose.
Gusenga si ukwitaka kuko Nyagasani atuzi kurusha uko twiyizi. Gusenga si ukureba ibyo undi akora, gusenga si ukwibwira ko bose bagomba kugufataho urugero, no kukubonamo igitangaza. Gusenga ni ugutega amatwi Nyagasani mubyo dukora byose, mu mirimo yacu ya buri munsi. Gusenga ni ukwibuka ko twese tubeshejweho n’impuhwe z’Imana. Yezu ntandeba kubera ko ndi igihangange, kubera ko ndi umuziranenge. Yezu anyitaho kandi amba bugufi kuko yuje impuhwe n’ineza, kuko ankunda. Gusenga ni ugukunda, gusenga ni ukwakira Yezu utubwira ati icyo nshaka ni ukwicisha bugufi, ni ukutiremereza no kutigira muremure wiyita Rudasumbwa.
Tujye twibuka ko Yezu atuzi wese, tureke abe ari We utwereka uko tugomba guhinguka imbere ye tumeze, aho guhingukana imbere ye kwiyemera no kwikuza. Tujye twibuka kwikomanga kugatuza tugira tuti: “Mana yanjye, mbabarira jyewe w’umunyabyaha”.


text:
Rutangarwamaboko na Umuziranenge barushinze kuri iki cyumweru tariki ya 30 Nyakanga 2017, ubukwe bwabo bwabereye mu Ntara y’Amajyepfo mu Bibungo bya Mukinga i Nyamurasa ho mu Karere ka Kamonyi ari naho uyu mupfumu avuka.
Ubukwe bwa Rutangarwamaboko[usanzwe ari umupfumu uzwi akaba n’umuganga gakondo ukoresha imbaraga z’abakurambere n’ibyatsi bya cyimeza] bwaranzwe n’udushya tudasanzwe uhereye ku myambarire y’abageni, uko ibirori byagenze no ku mafunguro ndetse n’ibyo kunywa biyakirije.
Umugeni bamushyize ku bitugu bamuheka mu ngobyi bamujyana kwa Rutangarwamaboko nk’uko byagendaga hambere umuco nyarwanda ugifite umwimerere utavanzwemo iby’ikizungu nk’uko bigenda mu bukwe bw’iki gihe.
Imyambarire yabo nayo yari ishamaje kuko bari bambaye imyenda isoze mu mpu n’amasaro mu ijosi no ku maboko. Umuziranenge Sana Cynthia yari yambaye umushywa nk’abageni ba kera ndetse yari yatunganyije imisatsi ye mu buryo bushushe nk’uko bogoshaga amasunzu umukobwa ugiye kurongorwa.
Ibyo bafunguye mu birori byo kwakira abashyitsi byari umwihariko, bariye amateke, ibihaza, imyumbati n’ibishyimbo byaruriwe ku nkoko[soma inkooko]. Ibyo kunywa nabyo byari byiganjemo ibyenzwe mu buryo bwa gakondo nk’ikigage, urwagwa n’umusururu udasembuye ku batanywa ibisindisha.
Abageni bakoze agashya bakata umutsima wa rukacarara[umutsima w’amasaka] mu gihe abategura ubukwe mu buryo bw’igisirimu muri iyi minsi ya vision bo bifashisha umutsima wa kizungu[gateau] barangiza bakawutaka mu mabara anyuranye mu buryo bwo kuryoshya ibirori.
Abageni bagiye kwifotoreza mu Rukari i Nyanza mu gihe abandi bageni muri iki gihe bashaka ubusitani bwahinzwemo indabyo z’insirimu kandi buri wese akoresha imbaraga zose mu gushaka uburyo yakora umwihariko urenze uw’abandi mu kwifotoreza mu busitani bwihariye.
Rutangarwamaboko na Umuziranenge bakoze ubukwe gakondo nyuma y’uko kuwa 16 Nyakanga 2017 bakorewe umuhango wo gusaba no gukwa, uyu wabaye aba bombi badahari nk’uko byagendaga mu myaka yo hambere y’umwaduko w’abazungu.
Rutangarwamaboko yasobanuye ko impamvu we n’umukunzi we bahisemo kubikora batya ngo ni uko’ uretse iby’ubu ntazi aho byavuye, gusaba no gukwa ni iby’imiryango, ni umuryango w’umusore usaba umugeni mu muryango w’umukobwa […] Ubundi mu muco ntabwo gusaba no gukwa ari iby’abageni, si umusore usaba umukobwa ahubwo ni imiryango isaba ikanashyingiranwa hagati yayo."
Imiryango yombi, uwa Rutangarwamaboko n’uwa Umuziranenge imaze kwemeranya ko abana babo bazashyingiranwa, kuwa 21 Nyakanga 2017 bagiye mu biro by’Umurenge wa Remera basezerana mu buryo bw’amategeko. Ibi ni itandukaniro kuko abandi babanza kujya gusezerana mu mategeko hanyuma babisoza bakazakora umugenzo wo gusaba no gukwa kandi isezerano ryaramaze kuba.
Rutangarwamaboko ubwo yasezeranaga imbere y’amategeko


text:
Rubyiruko Nshuti, mugire Pasika nziza. Nk’uko twabimenyeshejwe turitegura Umunsi Mpuzamahanga w’Urubyiruko (JMJ) ku nshuro ya makumyabiri na gatandatu uzabera i Madride mu gihugu cya Espagne guhera ku itariki ya 16-21 Kanama uyu mwaka. Hari urubyiruko rwategenijwe ruzaduhagararirayo. Uwo munsi usanzwe uhuza Papa n’urubyiruko ruturuka mu bihugu binyuranye, mu isengesho. Ikiba kigamijwe ni ukongera kwibutsa urubyiruko uruhare rukomeye rufite mu butumwa bwa Kiliziya no kurushishikariza gukomeza kwivugururamo ingabire rwahawe muri Batisimu.
Mu rwego rwo gushishikariza urubyiruko rwa Kiliziya mu Rwanda kwifatanya n’urundi rubyiruko rw’isi yose turarusaba ko guhera kuwa 01 Gicuransi 2011 rwatangira gusabira iryo huriro ngo rizatungane kandi ryere imbuto muri Kiliziya ya Kristu. Mu maparuwasi, mu miryango remezo, mu mashuri n‘ahandi urubyiruko ruhurira rugasabira kandi rugakurikirana iby’iryo huriro. Turasaba ababishinzwe kuzakora uko bashoboye bakamenyesha urubyiruko imigendekere y’uwo Munsi Mpuzamahanga w’Urubyiruko.
Ubutumwa Papa Benedigito XVI yageneye uwo munsi bugira buti « Mushore imizi muri Kristu kandi mube ariwe mwishingikirizaho mukomejwe n’ukwemera » (Kol 2,7) ; twarabubashyikirije ku munsi w’urubyiruko ku rwego rw’igihugu.Byari intangiriro turasabwa gukomeza kubuzirikana no kubwifashisha mu ishengesho.
Turasabako abakristu muri rusange bamenya iby’uwo Munsi Mpuzamahanga w’Urubyiruko kugira ngo barusabire.
Twifuje kubagezaho ubu butumwa ku munsi Papa Yohani Pawulo II yashyizweho mu rwego rw’abahire. Twibukeko ariwe watangije uyu munsi , ubwo yahuraga n’urubyiruko i Roma guhera tariki 11-15 Mata 1984. Ni umurage mwiza yadusigiye; yabaye Papa w’urubyiruko. We ubwe yahuye n’urubyiruko muri uwo munsi inshuro 19. Atabaruka yadusigiye ubutumwa bwari bugenewe Umunsi Mpuzamahanga w’urubyiruko ku nshuro ya 20 wabereye i Kolonye mu Budage, aduhamagarira kuramya Yezu « Twaje kumuramya » (Mt 2,2)
Tubonereho twibuke zimwe mu nama nziza Papa Yohani Pawulo yagririye urubyiruko rw’u Rwanda kuri Stade Amahoro kuwa 08/09/1990 ubwo yari yasuye igihugu cyacu. Yagize ati:
« Mvuge mu magambo mwakunze gukoresha , hari ‘Umuhanga ’ utwigishako mu rwego rwo guhindura isi no kuyigira nziza, tugomba kubanza guhinduka twebwe ubwacu. Uwo ‘muhanga ‘ ni Yezu Kristu. Ndababwira mu izina rye. Kristu ni inshuti yanyu; arabakunda . Mwihatire kurushaho kumumenya no kumenya Inkuru Nziza ye. Rimwe mu magambo y’ibanze ya Yezu nkunda kubwira urubyiruko ni iri“Ni Jye Nzira, Ukuri n‘ Ubugingo“ (Yh 14,6) Mutagatifu Petero wari wumvise neza ko Yezu ari we Mwigisha w’ubuhanga bukwiye gutegwa amatwi no gukurikizwa byimazeyo ati “Nyagsani, twagana nde wundi ?Ufite amagambo y’ubuzima bw’iteka“ (Yh6,69) »
Papa Yohani Pawulo wa II yitegereje uko uRwanda rumeze ahereye no kubibazo urubyiruko rwari rwamubajije yarugiriye inama yo kwishyira hamwe no gukora ngo rwiteze imbere agira ati :« Mufashijwe n’abarezi n’abashumba banyu mutangire imishinga mito nk’uko urubyiruko rwo mu bindi bihugu rubigenza ; igihugu cyanyu cy’imisozi igihumbi n’ibibazo igihumbi mukikigire igihugu cy’imishinga igihumbi n’ibisubizo igihumbi ».Inama yagiriye urbyiruko rw‘icyo gihe ntizisaza.
Dukomeze twitegure uwo Munsi Mpuzamahanga w‘Urubyiruko dusabira urubyiruko rw’u Rwanda n‘urw’isi yose. Mugire Pasika Nziza.
+ Musenyeri Servilien NZAKAMWITA
Umwepiskopi wa Diyosezi ya Byumba na
Perezida wa Komisiyo y’Inama y’Abepiskopi
Ishinzwe Iyogezabutumwa mu Rubyiruko


text:
Ibi ni bimwe mu byagarutsweho mu gikorwa cyo kwibuka ku nshuro ya 23 jenoside yakorewe abatutsi, by’umwihariko hazirikanwa abanyeshuri n’abarezi biciwe mu yahoze ari ishami rya Tewolojiya y’Abaporotesitanti i Butare, ubu ni mu Ishuri rikuru ry’Abapolotesitanti (PIASS).
Nk’uko byagarutsweho mu buhamya bwatanzwe, muri icyo kigo hiciwe abanyeshuri bane n’umurezi umwe biturutse ku kuba abo biganaga nabo bakoranaga babigizemo uruhare bakarangira interahamwe aho bari bihishe.
Prosper Nsanzinka, Komiseri ushinzwe imyitwarire n’umutekano muri AERG ku rwego rw’igihugu mu butumwa yatanze yagarutse ku mbaraga zo kunga ubumwe, yibutsa ko Abanyarwanda baramutse badashyize hamwe ibyo bamaze kugeraho byahinduka ubusa.
Yagize ati “Ibintu by’amoko ntabwo bikigezweho aho byatugejeje turahazi, biramutse ari ibigaruka byadusenyera ubumwe bwacu kandi aribwo bukomeye tumaze kugeraho, ibyari byarasenywe byarubatswe ariko turamutse tudashyize hamwe byose byaba ubusa”.
Bamwe mu banyeshuri biga muri PIASS bavuga ko bamaze kumenya no gusobanukirwa ibyiza byo gushyira hamwe n’ibibi by’amacakubiri, bityo bakaba bariyemeje gushyira hamwe no kubitoza abandi.
Umuyobozi mukuru wa Piass, Prof Elisée Musemakweli na we yibukije ko bidashoboka kubaka u Rwanda mu gihe abantu bakibona mu ndorerwamo y’amoko, bityo asaba ko kunga ubumwe byakomeza gushyirwa imbere ya byose.
Prof Musemakweli ati “Ntabwo dushobora kubaka u Rwanda ngo tuzagire ejo hazaza heza tukigendera ku buhutu n’ubututsi, ntibishoboka, ariko nitugendera ku Bunyarwanda buri wese yibonamo kandi yumva ko afite uburenganzira nk’ubwundi, nta kabuza igihugu cyacu kiri kujya heza”.
Mu cyahoze ari Perefegitura ya Butare, mu bice bitandukanye birimo amashuri, amavuriro, insengero n’ahandi, hiciwe Abatutsi benshi ahanini bigizwemo uruhare na bagenzi babo babanaga nk’uko bamwe mu barokotse Jenoside babitangamo ubuhamya.
Abanyeshuri n’abarezi basabwe gutanga umusanzu wabo mu gukomeza kubanisha neza abanyarwanda no gutoza abakiri bato kunga ubumwe birinda uwashaka kubazanamo amacakubiri.


text:
uwezwa niyezwe kuko ntagisigaye ibyahanuwebyose mbona byarasohoye abo Imana yabivuze kera kizubugingo bwawe ubundi ureke abarwana barwne wirinde kugiricyo utahasi kuko agakiza karahenze ibuka ukowahamagawe nturebe kubandi wibukeko ntawuzajyana nundi mwibuke kera Imana niyo yimikaga nonubu murabona aho bigeze byarangiye mbibutseko itorero twarangaye ntitwabera maso umurimo iyomwijuru irengere umugeni wayo ntazanduzwe nisi amen
uwezwa niyezwe kuko ntagisigaye ibyahanuwebyose mbona byarasohoye abo Imana yabivuze kera kizubugingo bwawe ubundi ureke abarwana barwne wirinde kugiricyo utahasi kuko agakiza karahenze ibuka ukowahamagawe nturebe kubandi wibukeko ntawuzajyana nundi mwibuke kera Imana niyo yimikaga nonubu murabona aho bigeze byarangiye mbibutseko itorero twarangaye ntitwabera maso umurimo iyomwijuru irengere umugeni wayo ntazanduzwe nisi amen
gusa nabo sibo kuko imana itakwemera ako kavuyo rwose mwitege dawidi asinbure sawuli murakoze
Erega na Yesu yaravuzwe birarangira ntamvura idahita museme mudacoka gs irorero ryImana riracyahagaze naho amarembo yIkuzimu yazikuka ntiyarishobora kuko ryubatse Yesu
Erega na Yesu yaravuzwe birarangira ntamvura idahita museme mudacoka gs irorero ryImana riracyahagaze naho amarembo yIkuzimu yazikuka ntiyarishobora kuko ryubatse Yesu
iyo urebye ibyanditswe byera usanga ntaho titre ya monseigneur igaragara, icyo nzi ni uko hariho 5 ministere christo yadusigiye : Apotre, evangeliste, pasteur, prophete, Docteur mu ijambo ry’imana. Ibindi byo ni ibyubahiro by’isi. Ikindi kandi, ADEPR, ni icyapa kituyobora kujya mu ijuru selon l’ordre dans l’eglise. Selon l’ordre de l’eglise : Itorero ry’Imana rirera kandi nta kiziga cyangwa umukanyari rifite nyiraryo aribereye maso. Amen
iyo urebye ibyanditswe byera usanga ntaho titre ya monseigneur igaragara, icyo nzi ni uko hariho 5 ministere christo yadusigiye : Apotre, evangeliste, pasteur, prophete, Docteur mu ijambo ry’imana. Ibindi byo ni ibyubahiro by’isi. Ikindi kandi, ADEPR, ni icyapa kituyobora kujya mu ijuru selon l’ordre dans l’eglise. Selon l’ordre de l’eglise : Itorero ry’Imana rirera kandi nta kiziga cyangwa umukanyari rifite nyiraryo aribereye maso. Amen
Oya nta kubaseka, birababaje cyane. Uru ni urwuri rubereyeho kurishamo ubushyo bw’Imana, none umwanzi shitani ararubibamo urumamfu, arangiza , araca intege, arandagaza abamunyagaga,abakoza isoni, arica, ariba niko kazi ke. Gusa muhumure Kristu ni muzima, mureke kwirwanirira dutabaze umushumba mukuru nyir’ubushyo, uko yahoze niko ari none n’iteka, ntazabura kurengera intama ze ku gihe gikwiye. Musengere cyane abagaragaraho ibyo byose mwanditse aha, kuko si bo, baratewe. Ngo ntawe umwiringira ngo akorwe n’isoni.
Kudakorwa n’isoni si ukuba utarigeze ucumura na rimwe (sinzi niba bibaho), ahubwo ni uguhinduka bibaye byiza vuba , ukava mu mwijima ukajya mu rumuri rwa Kristu, ugahamya ibirindiro ufashijwe na Roho wa Nyagasani. Abo bavandimwe nabo ntibabyanze, ariko bararwaye. Ababonye iyi nkuru twese, dusengere dushikamye aba bana b’Imana. Iyi minsi, shitani irakora nk’ifite ubuzima gatozi, aragerageza no kuyobya intore z’Imana, ariko Nyagasani Imana yacu igira inzira nyinshi.
Nasomye ibitekerezo byanyu abenshi mwababajwe nibibera muri adepr numvise namwe ubwanyu mufite ubuhamya bwiyo mwahagazeho bitaramagambo nizereko ntakosa mushinja iki kinyamkuru kuko kubika ibanga byananiye adepr kd ntabwo watwika inzu mazengo uhishe umwotsi
mubyukuri ubundi adepr nayihozemo kd usibyubungubu umubi satan yigaruriye itorero nemerako itorero ryigeze kugira ubuzima bwiza nigitinyiro cy"Imana. ariko nkuko mubizi ubuyobe bwagaragaye mu 2000 ubwo imyizerere yahindukaga hakaza ibyo kunywesha# udukombe kd binyuranye naa bibiriya. ibyo ubwabyo byakabaye byaraberetseko icyari itorero kibaye idini nukuri kandi kuki mutareba kure dusohoka muri adepr 2000 mwatwise abayobe abavangiwe ndetse muradufungisha muradukubitisha mudusenyera nurusengero ibyo bibi byose adepr yaribyihishe inyuma igamije kugarura abari basohotse navugako intego yo kugarura abantu murubwo buryo yagezweho. ariko kd ntabapfira gushira hari abihanganiye murubwo butayu barakubitwa barafungwa ariko nuyumunsi baracyavuga imirimo nibitangaza. Imana yadukuyeho igisuzuguriro kuko twanze imyizerere ipfuye yari yadutse muri adepr ntabwo dushimishwa nukumva ibibi biera muri adepr rwose ariko nanone byibuze mwagakwiye kumenya impamvu twasohotse ko zumvikana kd mugasaba Imana imbabazi kubwimanza mwaduciriye nibitutsi mwadututse nibibi abayobozi banyu badukoreye icyakora twarabababariye agakiza mwataye twarakitoraguriye muzadusure mwibutswe byabihe biza itorero ryahoranye ritaravangirwa . ariko disi ntimwabyemera kuko murabasirimu ntimwabana nabatega ibitambaro (abaturage) munyire mwirembo rifuganye beneda muzageza ryali guhera murungabangabo koko?
Nasomye ibitekerezo byanyu abenshi mwababajwe nibibera muri adepr numvise namwe ubwanyu mufite ubuhamya bwiyo mwahagazeho bitaramagambo nizereko ntakosa mushinja iki kinyamkuru kuko kubika ibanga byananiye adepr kd ntabwo watwika inzu mazengo uhishe umwotsi
mubyukuri ubundi adepr nayihozemo kd usibyubungubu umubi satan yigaruriye itorero nemerako itorero ryigeze kugira ubuzima bwiza nigitinyiro cy"Imana. ariko nkuko mubizi ubuyobe bwagaragaye mu 2000 ubwo imyizerere yahindukaga hakaza ibyo kunywesha# udukombe kd binyuranye naa bibiriya. ibyo ubwabyo byakabaye byaraberetseko icyari itorero kibaye idini nukuri kandi kuki mutareba kure dusohoka muri adepr 2000 mwatwise abayobe abavangiwe ndetse muradufungisha muradukubitisha mudusenyera nurusengero ibyo bibi byose adepr yaribyihishe inyuma igamije kugarura abari basohotse navugako intego yo kugarura abantu murubwo buryo yagezweho. ariko kd ntabapfira gushira hari abihanganiye murubwo butayu barakubitwa barafungwa ariko nuyumunsi baracyavuga imirimo nibitangaza. Imana yadukuyeho igisuzuguriro kuko twanze imyizerere ipfuye yari yadutse muri adepr ntabwo dushimishwa nukumva ibibi biera muri adepr rwose ariko nanone byibuze mwagakwiye kumenya impamvu twasohotse ko zumvikana kd mugasaba Imana imbabazi kubwimanza mwaduciriye nibitutsi mwadututse nibibi abayobozi banyu badukoreye icyakora twarabababariye agakiza mwataye twarakitoraguriye muzadusure mwibutswe byabihe biza itorero ryahoranye ritaravangirwa . ariko disi ntimwabyemera kuko murabasirimu ntimwabana nabatega ibitambaro (abaturage) munyire mwirembo rifuganye beneda muzageza ryali guhera murungabangabo koko?
Bene data nugusenga ntakindi twibuke ko satani arwanya umurimo w’IMANA.ikigihugu himitswemo ubusambanyi,ubwicanyi,ubujura,ubwibone,kwikubira,kurenganya...nibindi niyompa tugomba gusenga ubudasiba.murakoze
Benedata, ubu bwoko bw’abadayimoni bateye amadini muri iki gihe batsindwa gusa no gusiba no gusenga. Kwirirwa twimena, twitotombera Sibomana na Rwagasana nta kindi bizatumarira uretse kuducumuza gusa. Ahubwo abanihishwa n’ibibera mu buyobozi bwa ADEPR nimuze twerekeze iy’ ubutayu, dusabe Umwami waryo aze arirengere. Jye nizera ndashidikanya ko Umwami wacu byose abibona kandi ko umunsi yabishatse imizi isharira izarandurwa muri ADEPR igatwikwa, igashya igakongoka. Uko biri kose abera b’itorero bahora bari maso basaba Umwami waryo ngo aze arirengere,arikureho igisuzuguriro cya Satani. Kandi rero andi matorero yiduseka, kuko uyu mudayimoni wateye mu buyobozi bwa ADEPR yitwa Simbikangwa! N’ahandi ntibukikera ahubwo ni uko Nyir’umutwe munini ari we ugaragara.
Mwabavandimwe mwe ndifuza ko buri muntu murwe ruhande yakabaye akomeza icyo yamenye kko iby’ADEPR byo mubyukuri nibindi bindi,Umuvandiwe John yabivuzeho gato mubyukuri niba mwibuka neza mwibuke igihe haje agakombe haje rwaserera cyane mwitorero gsa ntibyatumye abatu bacika intige cyane, nibi ntibiduce intige kko sibije nonaha ahahubwo n’ibyahozeho kuva kera.habeho gusenga Imana kugirango haboneka umuti wibi bintu.
Mwabavandimwe mwe ndifuza ko buri muntu murwe ruhande yakabaye akomeza icyo yamenye kko iby’ADEPR byo mubyukuri nibindi bindi,Umuvandiwe John yabivuzeho gato mubyukuri niba mwibuka neza mwibuke igihe haje agakombe haje rwaserera cyane mwitorero gsa ntibyatumye abatu bacika intige cyane, nibi ntibiduce intige kko sibije nonaha ahahubwo n’ibyahozeho kuva kera.habeho gusenga Imana kugirango haboneka umuti wibi bintu.
Icyo nzi ni uko uwejejwe azakomeza kwezwa. Kandi umugeni nawe arahari azaritaha. Niba musoma bibiriya ubuyobozi bwahozeho kandi habonekaga abakora ibyaha yaba abayobozi cga abayoborwa. Burya umujura ajya kwiba aho ubukungu buri. Nta gitangaza kirimo ahubwo dusengere itorero
Uyu munyamakuru yabihereye hafi. Byatangiye 1997 ubwo uwitwa MUNONOKA André yatangizaga amavugurura ngo hari ubwoko bwari bwararyamiwe mu buyobozi...Ndibuka icyo gihe ibikorwa byo kwica inzugi z’insengero na Biro,kubohoza cachet,gufungisha bamwe ku karengane,kugambanirana byatumye muri Kigali bava mu nsengero bahungira GIHOGWE...Leta irahaguruka iti: "Reconciliation"...BARAVANGA. Ariko ibyuma ntibyafatana n’ibumba nka cya gishushanyo cya Nebukadineza. Gato gusa 2001 cya kivange kiti;’AGAKOMBE’ birasenyuka muribuka Rubonobono na Kibagabaga ya MAJYAMBERE...Na n’ubu urwishe ya nka...indwara yabuze umuti.MWE MUSHYIRAHO COMMENTS ZISHIMA MUKONGERAHO N’IMIRONGO YA BIBILIA NTA MAKURU MUFITE...Ntimugafunge amaso imbere y’ikibi ukuruwe n’inyungu. UBUTAHA NZABAHA ICYANDITSWE
Bavandimwe mushishoze murebe neza ibihe turimo ni ibyanyuma
ngaho umuntu arigisha abantu ko bagomba kugira ubumwe bakiyunga bikaba ikibazo ku idini
ese barashaka ko yigisha abantu ko ukugiriye nabi ugomba kwiyishyurira? none aba bavugako Yesu byose yabirangije kumusara ngo abantu bagomba gukora ibyaha uko bashatse ibyo byanditse he muri bible mu mategeko 10 y’Imana ibyo hari aho mubisanga?igihe kirageze ngo dushishoze kuko satani ntakihishira asigaye akora kumugaragaro akoresha ingaboze(antikristo)buri wese nakomeze ibyo afite satani atabimunyaga
ibya adepr byo ni agahomamunwa icyo bagamije imbere ni amafaranga naho agakiza ko nta mwanya gafite(abayobozi ba adepr)
Ubundi iyo umuntu akuvuga buri gihe aba agutinya mu by’icyubahiro. Duhumure Nyirumurimo naza azahemba abamukoreye. Tuzakomeza dukizwe kdi muri ADEPR twahahuriye n’Umungeri utazimiza intama. Nkaho ahatari intambara nuko ahari nta butunzi Satani akeneye kuhiba
Ubundi iyo umuntu akuvuga buri gihe aba agutinya mu by’icyubahiro. Duhumure Nyirumurimo naza azahemba abamukoreye. Tuzakomeza dukizwe kdi muri ADEPR twahahuriye n’Umungeri utazimiza intama. Nkaho ahatari intambara nuko ahari nta butunzi Satani akeneye kuhiba
ngo kiliziya nimwe boseki? ko nta dini narimwe rizabura umugeni ntanirizabura abazahunga amaso y’uwiteka so nimukomerezahho adpr, ntayandiyose ashaka indonye zomwisi.bizabatera icyaka
Mwebwe muravuga ibyoharinabiyambuye imikandara barwana inkundura nubundi bapfa ubuyobozi adepr yambere niyu biratandukanye cyane abubu nabishakira inyungu gusa aho utabonye umwanya yifuza ashingirye dini uruko ubwosibwo bukristo
Uwabageza iwacu aho aba Pasteur babasaza bafite imyaka hejuru ya 60 bafatirwa mumashyamba basambana nabana bimyaka 19 or 20!!! umuzimu wabaterereje gusambana we arakaze kbsa
Genda ADEPR uri ubukombe mumatiku
Gusa adepr mugeze aho umwanzi yashakaga ubundi kugira abayobozi babi n’ibindi bigenda mwagiye mushishoza mwebwe nyamara muzagirwaho urubanza na nyirumurimo.nta soni!!!!!!!!!!!!!!!!!!!!!!!!!!!!!!!!!!mukomerezaho
Gusa adepr mugeze aho umwanzi yashakaga ubundi kugira abayobozi babi n’ibindi bigenda mwagiye mushishoza mwebwe nyamara muzagirwaho urubanza na nyirumurimo.nta soni!!!!!!!!!!!!!!!!!!!!!!!!!!!!!!!!!!mukomerezaho
Bavandi Reka Mbabwire Uwahamagawe N’ Imana Azakomeza Gukomera Ariko Uwaje Yuriye Inkike Azatagangara Nta mutaru Azaca,gusa Bibiliya Ivuga Gutya" Abanjye Muzabamenyera Ku Mbuto Bera" Ubwo Rero Ba Bishop Barabe Bumva Ko Batari Kuragira Neza Izo Bashinzwe
Abasenga ni dusenge tugeze muri byabihe bibi Paul (Pawuro) yavuze ariko ntimugire ubwoba UWITEKA IMANA ari kumwe natwe dukomeze tube abakristo twere imbuto zikwiriye abihannye dusenge cyane ibindi IMANA izabikora.
Ntimuajye mwibanda kuri ADEPR gusa mujye muacukumbura mutubwire andi madini,njye ndabona ibyo Atari ikintu cyatuma yirwa yandikwa nkaho urigereranije nandi madini wasanga ariryo ryari rikwiye kwirirwa mu itangazamakuru!!ubundi amata aguyemo agatotsi niyo kana gato utagafatisha nintoki karagaragara ariko ntikaruta isazi yaba yaguye mu nzoga nubundi ugasanga bakomeje kuyinywa!!!!!nibwo byose byaba ari umwanda!!ariko ibibi birarutana!ADEPR IMANA irikumwe nawe.
ko uravuga ko itorero Imana yashinze RYA kera ryarimo adamu Eva gahini na abeli gahini akica aberi ,ko utavuga intumwa 12 ko imwe yagambaniye Yesu kugeza yishwe ubwo ushyize ku ijana urumva Koko aho bakoze ibibi cyane ari abahe ?ndumva wareka kuba umukristo kuko byakugora kubona itorero waburamo icyaha nawe wigenzuye wabyibonamo yewe niyi nyandiko yawe yagushinja ubuse kuba bishop cg intumwa ntabwo uziko biri muri bible nk’impano Kristo atanga kimwe no kuba abahanuzi cg abigisha
Mana birababaje koko tugeze mubihe byanyumape!!ubwose imbuto barimo kutwereka nizihe?nkitorero ryubakiye kumwuka wera ntihyaribikwiye pe!!!%gus ’Imana nidutabare.igihe kirageze kd kirasohoye ngabasenga data mukuri no mu mwuka abaribo bamusenga.,per urimo kutubabazaaaaaa twumva ibikuvugwaho.
Muvandi; Ijambo rimbwira ko Urufatiro rukomeye rw’Imana rugihagaze,rwnditseho ikimenyetso ngo"Uwiteka azi abe.
Kiliziya ni imwe itunganye Gatolika kandi ikomoka ku Ntumwa !
Yewe ndumva bikaze ba Bishop nibahindure rero banadefirize twambare namapantalo kuko byo ntanicyaha kirimo twisubirire mwidini ryababyeyi!Kuko nubundi babaye nkabandi!Bishop na Apotre hahahaaaaaaaaaaa


text:
IGICE CYA 94
Ibintu bibiri bikenewe cyane—Isengesho no kwicisha bugufi
UMUGANI W’UMUPFAKAZI WATITIRIJE
UMUFARISAYO N’UMUKORESHA W’IKORO
Yesu yari yamaze gucira abigishwa be umugani ugaragaza akamaro ko gutitiriza mu gihe basenga (Luka 11:5-13). Ubu noneho ashobora kuba yari i Samariya cyangwa i Galilaya, kandi yongeye gutsindagiriza ko ari ngombwa gusenga ubudacogora. Ibyo yabigaragaje aca uyu mugani ukurikira.
Yaravuze ati “mu mugi umwe hari umucamanza utaratinyaga Imana kandi ntagire umuntu yubaha. Ariko muri uwo mugi hari umupfakazi wahoraga ajya kumureba, akamubwira ati ‘ndenganura kuko uwo tuburana yandenganyije.’ Nuko hashira igihe adashaka kumwumva, ariko nyuma yaho aribwira ati ‘nubwo ntatinya Imana cyangwa ngo ngire umuntu nubaha, ibyo ari byo byose kubera ko uyu mupfakazi ahora ambuza amahwemo, nzamurenganura kugira ngo atazakomeza kuza, akarinda amaramo umwuka.’ ”—Luka 18:2-5.
Yesu yabasobanuriye uwo mugani agira ati “mwiyumviye ibyo uwo mucamanza yavuze nubwo atari umukiranutsi! Mu by’ukuri se, Imana yo ntizarenganura intore zayo ziyitakira amanywa n’ijoro, nubwo bisa naho itinda kubera ko yihangana ku bw’inyungu zabo” (Luka 18:6, 7)? None se Yesu yashakaga kugaragaza ko Se ateye ate?
Birumvikana ko Yesu atashakaga kuvuga ko mu rugero runaka Yehova Imana ameze nk’uwo mucamanza udakiranuka. Ahubwo yashakaga kumvikanisha igitekerezo cye agereranya ibintu bihabanye. Niba n’umucamanza udakiranuka agera aho akumva ibyo asabwa n’abamutitirije, nta gushidikanya ko Imana na yo izatwumva rwose. Irakiranuka, ni nziza kandi izasubiza abagaragu bayo bakomeza kuyisenga ubudacogora. Ibyo dushobora kubyemezwa n’ibyo Yesu yongeyeho agira ati “ndababwira ko [Imana] izazirenganura bidatinze.”—Luka 18:8.
Akenshi abantu boroheje n’abakene bararenganywa mu gihe abantu bakomeye n’abakire bo bahabwa agaciro. Ariko Imana yo ntikora ityo. Igihe nikigera, izahana abantu babi kandi ihe abagaragu bayo ubuzima bw’iteka.
Ni nde ufite ukwizera nk’uk’uwo mupfakazi? Ni ba nde mu by’ukuri bizera ko Imana “izabarenganura bidatinze”? Yesu yari amaze gutanga urugero rugaragaza ko tugomba gusenga ubudacogora. Noneho yashatse kumenya niba barizeraga imbaraga z’isengesho, maze arababaza ati “ariko se, Umwana w’umuntu naza, mu by’ukuri azasanga ukwizera nk’uko kukiri mu isi” (Luka 18:8)? Ibyo byumvikanisha ko Yesu naza, azasanga abantu benshi badafite ukwizera nk’uko.
Bamwe mu bari bateze amatwi Yesu bibwiraga ko bafite ukwizera gukomeye. Bariyiringiraga bakibwira ko ari abakiranutsi kandi bagasuzugura abandi. Abo bantu ni bo Yesu yaciriye uyu mugani ukurikira.
Yaravuze ati “hari abagabo babiri bagiye mu rusengero gusenga, umwe ari Umufarisayo naho undi ari umukoresha w’ikoro. Umufarisayo arahagarara atangira gusengera mu mutima avuga ati ‘Mana, ndagushimira ko ntameze nk’abandi bantu, abanyazi, abakiranirwa, abasambanyi, cyangwa ngo mbe meze nk’uyu mukoresha w’ikoro. Niyiriza ubusa kabiri mu cyumweru kandi ntanga icya cumi cy’ibyo nunguka.’ ”—Luka 18:10-12.
Abafarisayo bari bazwi ho kwibonekeza imbere y’abantu ko ari abakiranutsi kugira ngo babatangarire. Bari barishyiriyeho umugenzo wo kwiyiriza ubusa, bakabikora ku minsi amasoko manini yaremeragaho, ni ukuvuga kuwa mbere no kuwa kane, kugira ngo abantu bababone ari benshi. Kandi batangaga icya cumi babyitondeye, bagatanga n’icya cumi cy’imboga (Luka 11:42). Mu mezi make mbere yaho, bari baragaragaje ko basuzuguraga abantu bo muri rubanda, bagira bati “aba bantu batazi Amategeko [ukurikije uko Abafarisayo bayabonaga] baravumwe.”—Yohana 7:49.
Yesu yakomeje uwo mugani agira ati “ariko umukoresha w’ikoro we ahagarara kure, ntiyatinyuka no kubura amaso ngo arebe mu ijuru, ahubwo akomeza kwikubita mu gituza avuga ati ‘Mana ngirira imbabazi kuko ndi umunyabyaha.’ ” Uwo mukoresha w’ikoro yicishije bugufi yemera amakosa ye. Yesu yashoje avuga ati “ndababwira ko uwo muntu yasubiye iwe agaragaye ko ari umukiranutsi kurusha uwo muntu wundi, kubera ko uwishyira hejuru azacishwa bugufi, kandi uwicisha bugufi azashyirwa hejuru.”—Luka 18:13, 14.
Bityo rero Yesu yagaragaje neza ko kwicisha bugufi ari iby’ingenzi. Iyo nama yari ingirakamaro ku bigishwa ba Yesu bari barakuriye mu karere kiganjemo Abafarisayo biyitaga abakiranutsi, bagashyira imbere ibyo guharanira imyanya y’ibyubahiro no gusumba abandi. Kandi iyo nama ni ingirakamaro ku bigishwa ba Yesu bose.


text:
Mbanje kubasuhuza nje hano nifuza ko nanjye mwampa ibitekkerezo ni nama ; kuko nizera ko umutwe umwe wifasha gusara utigira inama.
Mbanje kubasuhuza nje hano nifuza ko nanjye mwampa ibitekkerezo ni nama ; kuko nizera ko umutwe umwe wifasha gusara utigira inama.
Njye ndi umudamu wahuye na deception bitanturutseho. Narezwe muri famille kuko nabaye imfubyi ndi muto, naritonze kugeza nshatse dore ko numvaga umugabo ariwe ntezemo ibyishimo nurukundo rwose narinfite .
Ngeze muri kaminuza nakundanye n’umusore wandutaga pe, ariko kuko numvaga kubaka aribyo nshyize imbere nakoze ibishoboka byose , mutera inkunga dukora ubukwe kuko iwacu baradusigiye imitungo ihagije kuburyo nubwo nari nkiga nta kibazo cyamafaranfa nari mfite.
Uwo musheri wanjye yari mwiza , yitonze , ariko ntakazi arabona kuko nawe yari akiga muri kaminuza.
Iby’ubukwe byose murabizi , narabikoze ndetse nkomeza no kumufasha ngo arangize kuko we yari ashigaje umwaka .
Tumaze kubyara rero yaje kumpinduka , birangira dutanye tubyaranye 2. Twamaze igihe tutabana yarantaye yigira Uganda nyuma ya 3 years nibwo twatse divorce nyayo .
Ubu hashize 8 ans dutanye , . murabyunva nyuma ya efforts zose nakoze ngo nubake , nacitse intege ariko igihe kiragera ndabyakira .
Ikibazo mfite muri iyi minsi rero numva ubwigunge pe , numva nkeneye gukunda no gukundwa , nyamara mbabazwa nuko ntabona aho nahera .
Kubona uwo duhuza birangoye ,,. ku isura sindi mubi pe , siniyandarika , yewe sindi n’umushizi wisoni .
Mu mico isanzwe abantu baranshima ariko iyo bigeze ku gukunda umugabo , sinzi uko nkwiye kwifata pe.
Mu bantereta harimo abasore , ariko ikibazo nkunda guhura na cyo nuko abenshi baba ari abahehesi gusa, abagerageje kwiyorobeka baba batarafatisha ubuzima mbese ari wa wundi uza kunsura akanansaba itike , bityo nkagira impungenge ko atari urukundo rw’ukuri rubagenza ahubwo ari uko bakiri mu buzima bugoye .
Ibyo bituma ncika intege , kandi numva nta mbaraga nabona zo kongera kwishingira umusore kuri buri kimwe cyose , mbese namwe murabyunva nacitse intege ,, kuko mba mbona urukundo bavuga rudafite icyerekezo .
Abagabo nabo bigeze mu mago(divorces) , ikibazo mbagiraho nuko buri gihe nibuka uwo nakunze, nkamutangaho ubushobozi bwose uburyo yampemukiye , nkatekereza ko naba bantereta bashobora kuba bara size bahemukiye abagore babo none bakaba baje kunyiyorobekaho !
Ngiyo dilemma mporamo mwa bantu mwe! Kandi urukundo ndarufite pe , yewe ndanitonda pe ariko kuri iyi ngingo byaranyobeye rwose kandi numva nifuza gukunda no kubaka .
Nifuzaga rero ko abantu bakuru , abigeze se za deception bakaza kongera kubaka , mbese abafite inararibonye muri ibi bintu bampe ibitekerezo .
Murakoze
Ibitekerezo
Muraho neza nibwo nkibona inkuru yuriya mubyeyi ndetse nuwo bita Dian ngonawe yagize ikibazo nkicyuriya mubyeyi , niba batarongera gushaka nagirango mbagire inaha Mubyukuri twebwe abagabo bamwe nabamwe usanga hariho abashinga ingo ariko ukagirango umuntu yarikiniraga , aribyo bibyara ibibazo uriya mubyeyi avuga Gusa nge icyo nabwira bariya babyeyi ibyabaye byarabaye rero murasabwa kubanza kwiyakira mukumvako byarangiye mukareka guhangayika ikindi mukarushaho gusenga Kuko abagabo bikigihe ntago ari shyashya pe mutarebye neza mushobora no kongera gushaka ukabone nyuma yiminsi micye rurongeye rurasenyutse rero plz murasabwa kwihangana kandi mukanashishoza kuko kubaka suguhubuka Hariho ushobora kukuzaho cg kukugendaho akwereka ko akwitayeho muri buri kimwe ariko nyuma yigihe gito mumaze kubana agahinduka nkicyirere Gusa mwihangane kandi muzongera mwubake ndetse mwongere no kurushaho kunezerwa Habaye haruwifuza ko namugira inama 0788240197 Mugire ibihe byiza namahoro yimana Kanda hano umusubize
Nshuti nkubwire deception wagize ifite ishingiro kuko nanje vyambayeho kandi ndi numugabo kuko nanjye natanye numugore kandi ibyo byose wakoze narabimukoreye gukora ubukwe Dore ko atari yarakarangije amashuri secondary gusa ihangane bizashira niba urukundo rugutwika rero umutima wawe icyo wifuza giKore ariko witonde isi yabaye mbi gusa muri phyisolosphy bati uko wifuza kunezeza umubiri wibuke numutima ariyo soul so ntuzashimis he umubiri ngo wibagirwe umutima naho ubundi niba ushaka urukundo unshakire kuri iyi numero ndi available kandi sinje kukugora murakoze 0784815517 Kanda hano umusubize
abasore bubu nabo ntiboroshye kubwanjye wakwibera ucyo niba utabishoboye fata umwanzuro ugishije umutims IMANA niyo itanga. ubwambere wateretesheje cg guhitamo wakoresheje irari ryamaso. uzarebe uzakugirira akamaro,uwubaha IMANA;uzarera abana uzaba ufite nabo muzaba mubyaranye mugihe uzaba utakiriho.niRUKUNDO ANICET I RUBAVU Ubundi busobanuro 0788426871,IMANA IGUFASHE. Kanda hano umusubize
Ihangane, humura Hari ikizere ko wakubaka bigashoboka ukabona umugabo Mwiza gusa nta kikwirukansa uzashishoze kdi ujye usenga, IMANA yo izaguhitiramo, naho nubona uwo utishimiye uzamureke utazababara kabiri, byakubera byiza kwigumira uko aho kubana numugabo wakubabazanya nabana bawe Kanda hano umusubize
wajenkakwitwaririrakonujujinzu hanomungororeromumurengewamatyazo namb 0722137827! Kanda hano umusubize
NTABWOYARIYABONUMUGABO?NAMUKUNZENKIMARAKUMVA GAHINDAYAGIZE IMANAIZAMBABARIRENZAVUGANENAWE ICYAMBERENAVUTSENDUMWENTAMUKURUWANGEYEWENTANAMUSHIKIWANGENDUMUNTUCISHAMACYESINGIRAMAGAMBOMESHI NB 0722137827 Kanda hano umusubize
nitwa Emmanuel Tuyishimire Ntuye Mu Karere Ka Gisagara Jye Inama Mfite Ndamuha Number Azampamagare Cg Ambipe Nyimubwire Mu Magambo. Ni M.T.N 0789406834 TIGO 0722237643 AIRTEL 0733509305 kandi ntagire ubwoba nange narahemukiwe gusa sinigeze nshaka umugore numwe nahise mbivamo ubu ndi umusore wimyaka isaga 30 ampamagare cg ambipe ndamuhamagara murakoze. Kanda hano umusubize
aha sorry numiw ark ntakinanira lnama humura uzishima Kanda hano umusubize
Njye ndumva twakisungana 0733819686 Kanda hano umusubize
Hhhhhhhhhh Kanda hano umusubize
Nanjye Twakwibanira Nkorera Kampara Kanda hano umusubize
ihangane, muribyose ubuzima buragoye. Kanda hano umusubize
Ndumva jye twahuza simvuze byinshi gusa uzambwire uburyo twabonana Kanda hano umusubize
Nanjye nahemukiwe n'uwo nibwiraga ko Imana yampaye . uwanditse iyi nkuru duhuje ikibazo. Icyo nakongeraho nuko jye nubaha Imana , simvuze byinshi Niba nawe ukunda Imana izaduhuza. Kanda hano umusubize
E-mail yanjye ni duhozanye@yahoo.com Kanda hano umusubize
Uzashake akanya tuganire kuko dushobora kuba duhuje ibibazo twagize mu ngo zacu, kandi Imana nibishala izaduhuza Gira Amahoro, Diane Kanda hano umusubize
Ndumva jye twahuza simvuze byinshi gusa uzambwire uburyo twabonana Kanda hano umusubize
Ko utatanze numero ya telephone cyngwa e-mail. Nyandikira tuganire, Imana nibishaka twakwisungana tugahozanya . E-mail yanjye ni duhozanye@yahoo.com Kanda hano umusubize
Mushiki wanjye, ihangane. Nibwo ngisoma iyi nkuru. Ihangane pee. Ubwo wahemukiwe, Imana izagufasha igushumbushe. Inama nakugira ni uko ukomeza kwigirira icyizere kandi ukirinda isengesho ririmo uburyarya. Humura ukunda by'ukuri Imana iramwumva ikamurengera. Nyiyakwemera ko azira abashyize imbere amaco y'inda. Njye maze imyaka 21 nubatse, nkurikije ibyo maze kubona twakomeza kujya inama. Imana ibigufashemo. Kanda hano umusubize
ndashaka abantu bakuru bageze igihe cyo kurushinga ariko bafite VIH bakaba bakeneye guhura ngo baganire kuri uwo mushinga bari hejuru y'a 21ans niba bahati banyandikira kuri Wtsp 0725258964 nkabahuza Ubuzima burakomeza uko byamera kose Kanda hano umusubize
niteguye kukumva no kuguha inama kd nziza yakubakira ubugingo mumitekerereze ihamye! birumvikana ko uri mungorabahizi ark mvugisha nkusangize experience nyayo. ni 0789589620 Kanda hano umusubize
Nanjye nagize ikibazo kimeze neza neza nki icy'uriya umubyeyi. Uzanyandikire ungire inama Kanda hano umusubize
NDASHAKUMUKOBWA UFITEGAHUNDAYOGUHITATURUSHINGANAMUDUHUZEMUZABAMUKOZE Kanda hano umusubize
nifuza kuvugana nawe unyandikire kuri akarabodedieu@gmail.com tuvugane nguhe inama nyazo Kanda hano umusubize
nifuza kuvugana nawe unyandikire kuri akarabodedieu@gmail.com tuvugane nguhe inama nyazo Kanda hano umusubize
Oh! sorry Bambe! ihangane Nnyabo! where are you now? I'm at Nyagatare! please contact me! tuzavugane kuri phone. uzabikore kandi sibyo? yego! I' m very serious!! Aimee uzansubize umpe na number zawe. Kanda hano umusubize
Nanjye nagize ikibazo nk icyuyu mudamu, nkeneye inama n isengesho ngo imana inyobore inzira ikwiye Kanda hano umusubize


text:
TUZIRIKANE ICYO IMANA IDUSHAKAHO MURI ICYI CYUMWERU CYOSE DUTANGIYE ( 24/2-01/03/2014)
KU WA MBERE, 24/02/2014
Yak 3,13-18; Mk 9,14-29
Kuri uyu wa mbere Mutagatifu Yakobo aratubwira ko umuhanga nyawe arangwa n’imyitwarire nyayo, imyitwarire itarangwa n’ishyari n’ubucabiranya cyangwa kubererekera ukuri. Ushaka ubuhanga bukomoka ku ijuru agomba kuba umuziranenge n’umunyamahoro, akagira impuhwe n’urugwiro, akagendera kure icyitwa uburyarya iyo buva bukagera.
Mu Ivanjiri, Yezu arakiza umunyagicuri wahanzweho na roho mbi. Icyazanye Yezu ni ukudukiza, twe abarwayi rero turasabwa kumwegera, tukamwereka aho turwaye kugira ngo adukoreho dutarake. Kuri uyu munsi wa mbere w’Icyumweru tumusabe adukize indwara y’ubwirasi, y’ishyari, y’urukundo ruke cyangwa rubi, adukize gucabiranya no kunyomeka maze umunsi w’ejo uzasange twabaye beza kurushaho.
KU WA KABIRI, 25/02/2014
Yak 4,1-10; Mk 9,30-37
Kuri uyu wa Kabili, Yakobo mutagatifu aradusaba kuba abana b’Imana, abakunzi b’ibijuru, abakunzi b’ibyiza. Ibi bidusaba kwiyoroshya no kwegera Imana kenshi, ibi bikadufasha kugendera kure ubwirasi no gushukwa n’ikinyotera cy’iyi si, abayo ndetse n’ibyayo, kuko iyo ubyishinze biragushuka bikagutesha iby’ijuru kandi aribyo by’ingenzi, aribyo ndasimbuzwa.
Intwaro itsinda ibishuko isi idushukisha idutesha umukiro wacu ni umugenzo mwiza wo kwicisha bugufi, kwiyoroshya; kwemera abo turibo, kumenya ibyo dushoboye n’ibyo tudashoye, muri make kumenya ko turi bagufi bityo ntidushobore kureba kure, ibi bkadusaba kwisunga Yezu kuko we ni muremure, areba kure, nako hose, azadufasha kureba kure, kugera kure duhinduka kandi dukora ibyiza.
KU WA GATATU, 26/02/2014
Yak 4,13-17; Mk 9,38-40
Kuri uyu wa Gatatu, Mutagatifu Yakobo araburira abacuruzi abasaba gukunda abantu aho gukunda inyungu cyangwa ibintu, arabasaba kumenya ko Imana ari yo mugenga wa byose, ko ari yo itanga byose, bityo akabasaba kutayibagirwa mu murimo wabo. Yezu aratubwira ko Izina rye rikiza, ko abahuriye kuri iryo zina bose bunze ubumwe nawe, Ukora icyiza wese aba yunze ubumwe na Kristu. Twese rero duharanire kunga ubumwe na Kristu dukora ibyiza.
KU WA KANE, 27/02/2014
Yak 5,1-6; Mk 9,41-50
Kuri uyu wa kane, Mutagatifu Yokobo arakomeza aburira abakungu, abasaba kudatwarwa n’abukungu ngo bibagirwe Imana cyangwa ngo barenganye kandi birengagize abakene, arabasaba kurangwa n’ubutabera mu byo bakora no mu byo bavuga bazirikana ko ibyo bafite byose bikomoka ku Mana umuremyi wa byose. Mu Ivanjili Yezu aradusaba kugira impuhwe kandi tukirinda kugira uwo twabera igitsitariro tukamgusha. Tugomba kandi kugendera kure icyatuma tugwa mu kibi. Yezu aradusaba kwimenya, tukamenya ingusho zacu kandi tukazigendera kure. Tugomba guharanira ubutungane buri munsi.
KU WA GATANU, 28/02/2014
Yak 5, 9-12; Mk 10, 1-12
Tugomba kubaho tutarambirwa gutegereza Nyagasani kuko ari bugufi, ibi bidusaba kwiyumanganya no kwihanganira ibitadushimijishe byose , tuzirikana kurangwa n’ubutabera n’ubutungane mu buzima bwacu, tuzirikana ko Nyagasani ari umugwaneza n’umunyembabazi, ko azabiduhembera. Abashakanye nabo bogomba kubana iteka ryose kugeza ku rupfu nk’uko babisezenye. Muri iki gihe hari amategeko yemerera abashyingiranywe gutandukana, Yezu we ntabyemera kuko umubano w’umugabo n’umugore ushushanya umubano wa Kirirstu na Kiliziya, Imana ubwayo niyo ibihuriza, nta muntu rero ukwiye gutandukanya icyo Imana ubwayo yifatanyirije. Abashakanye rero barasabwa gukomera ku isezerano bagiranye, birinda intandaro yatuma urukundo rwabo rugabanuka, abatabanye neza nabo barasabwa kuganira cyane no kwiyunga byihuse, abafashe icyemezo cyo gutandukana nabo bamenye ko Imana itabyemera ko kwisubiraho ari ukwisubiza agaciro no gushimisha Imana.
KU WA GATANDATU, 01/03/2014
Yak 5,13-20; Mk 10,13-16
Kuri uyu wa gatandatu ukaba n’umunsi wa mbere w’ukwezi kwa Werurwe, turasoza ibaruwa ya Mutagatifu Yakobo, aradushishikariza gusenga, twaba tubabaye cyangwa twishimye, dusabira abarwayi, tunatabariza abarembye ku basaseridoti ngo babahe amasakaramentu ngombwa. Gusenga kwacu kujye kujyana no kuba intungane kuko isengesho ry’intungane ariryo rinyura Imana.
Ni aho mu cyumweru gitaha.
Padiri Viateur SAFARI


text:
ITANGAZO RYA CYAMUNARA
Kugirango hashyirwe mu bikorwa icyemezo cy’ Umwanditsi Mukuru numero 017-034869 cyo kuwa 06/06/2017 cyo kugurisha ingwate kugirango hishyurwe umwenda abereyemo Bank,
Ushinzwe kugurisha ingwate aramenyesha abantu bose ko tariki ya 02/08/2017 Saa Tanu (11h00) zuzuye Azagurisha mu cyamunara inzu iri mu kibanza kibaruwe kuri UPI Numero: 3/03/04/02/610 giherereye mu Mudugudu w’ Ubwiza, Akagari ka Bugoyi, Umurenge wa Gisenyi, Akarere ka Rubavu, Intara y’ Iburengerazuba.
Cyamunara izajya ibera aho iyo nzu iherereye;
Abakeneye ibindi bisobanuro babariza kuri Telephone igendanwa 0788301132
Ushinzwe Kugurisha Ingwate
BAGOMORA B. CHARLES


text:
Urwenya: ”Namusinyiye cheque”
”Namusinyiye cheque”
Umugabo w'umukire yarwaye indwara idakira hashize igihe abona ko igihe cyo kujya iwabo wa twese kegereje niko kubwira umugore we ati" mugore nkunda,ndabona igihe cyanjye cyegereje none nagirango ngusabe ikintu kimwe, dore twakoreye amafaranga menshi ashoboka none ndagira ngo nimpfa uzampambane amadorari 500.
"Umugore arabyemera ati “nzabikora rwose, $500 gusa!!” Umugabo arangije abwira inshuti ye ati"umugore wanjye yanyemereye ko nimpfa azampambana $500,none nagirango uzandebere ko azabikora" Mushuti we aramwemerera.
Bukeye umugabo yitaba Imana imihango yo gushyingura irakorwa irarangira.Nuko ya nshuti ya nyakwigendera yegera umugore we imubaza nimba isezerano yahaye umugabo we ko azamuhambana $500 yarisohoje?Umugore ati"Yoo nabikoze rwose!! Namusinyiye cheque"!!!!!!
Shyiraho Igitekerezo!
Subscribe to: Post Comments (Atom)


text:
. Umubyeyi wa Anita yamukoreshereje ibirori byo kwitegura imfura, ahishurirwa ko azabyara impanga
Ni ibirori byabaye mu ijoro ryo ryakeye ryo kuri uyu wa 11 Kanama 2017 aho Nyina umubyara yaherekejwe n’abandi babyeyi ndetse na bamwe mu bakobwa b’inshuti za Anitha Pendo bamusanga aho atuye.
Anitha yashyize hanze amafoto menshi ku rukuta rwa instagram agaragaza ibyishimo yatewe n’impanuro yahawe n’umubyeyi we. Yashimye kandi byimazeyo abakobwa n’abandi babyeyi bamugendereye muri rusange.
Yanditse ati “Umwite Mama umbyara, uw’agaciro kanini kuri njye, uvuze buri kimwe mubyeyi mwiza, ni wowe buzima bwanjye.”
Mama wa Anitha Pendo yaje kumusura agaragiwe n’abandi bamama
Anita akundana byeruye na Nizeyimana Ndanda umunyezamu wa As Kigali, aba bombi basanzwe babana mu inzu imwe ku Gisozi mu karere ka Gasabo.
Mu minshi ishize nabwo Anita yakorewe ibirori bya ’Baby Shower’, byahuje inshuti zo mu bwana bwe kugeza kubo bamenyanye akuze.
Ni ibirori byahurije hamwe abanyamakuru, igisonga cya Nyampinga 2017 ndetse na bamwe mu bahanzi. Amafoto agaragara ku rukuta rwa instagram, anita akoresha hagaragaramo umuraperi Young Grace n’umunyamakuru Tidjara Kabendera wa RBA ndetse na Miss Isimbi Fanique
Anita aherutse gushyira hanze ifoto yatumye abantu batari bake bayibazaho abenshi bakeka ko ashobora kuba yegereje igihe cyo kubyara. Bimwe mu byatangaje abantu ni ibyo umwe mu bafana ba Anita Pendo yavuze agendeye ku ngano y’inda ya Anita Pendo aho yavuze ko ashobora kuzabyara impanga.
Sangiza iyi nkuru inshuti zawe kandi utange ibitekerezo maze dufatanye kugwiza ubumenyi ndetse tunasobanukirwa urukundo turusheho kubaho twishimanye n'abo dukunda. Umusanzu wawe ni inkunga ikomeye


text:
Ibiyobyabwenge ntiturabigeza ku mbibi neza ngo tubyambutse imipaka, ariko birimo biragenda bigendesha umugongo – Bishop Bilindabagabo
Umushumba wa diyoseze EAR Gahini akaba n’umwe mu bagize komite y’ijisho ry’umuturanyi igamije kurandura burundu ibiyobyabwenge mu Rwanda, Bishop Alexis Bilindabagabo, avuga ko ibiyobyabwenge biri mu nzira yo gucika burundu mu Rwanda n’ubwo bitaragezwa ku ndunduro ya byo.
Agira ati “Ibiyobyabwenge birimo biragenda bigendesha umugongo, turagenda tubisunika tubisunika, ntibiragera ku mbibi neza ngo tubyambutse umupaka, ariko turagenda tubisunika. Aho habaye ubufatanye hagati y’inzego zitandukanye, abakorerabushake n’amadini usanga intambwe ikomeye cyane yaratewe, ababicuruza bagiye bacika integeâ€
N’ubwo Bishop Bilindabagabo avuga ko ibiyobyebwenge biri gusunikwa byerekezwa hanze y’imipaka y’u Rwanda kandi hakaba hari intambwe ishimishije, ntabwo agaragaza ikigereranyo cy’uko bihagaze mu Rwanda nyuma y’amezi icumi gahunda y’Ijisho ry’umuturanyi itangiye mu Rwanda.
Ati “Kujanisha biragoye kuko birasaba kugira ngo negeranye, ubu turimo turagerageza kwegeranya ibituruka hirya no hino, biragoye rero. Hari hamwe usanga biri hejuru cyane bigeze nko muri 70%, hakaba ahandi usanga bikiri hasi bitewe n’abakorera bushake bagiyeyo n’abayobozi bagiye bafatanyaâ€
Gahunda y’ijisho ry’umuturanyi ari na yo yari yashyizweho mu rwego rwo guhashya burundu ibiyobyabwenge yatangiye mu kwezi kwa 06/2012. Byari biteganyijwe ko mu mezi atandutu uhereye icyo gihe ibiyobyabwenge bigomba guhashywa burundu mu Rwanda, ababikoresha n’ababicuruza bagashyirirwaho ibihano bikomeye.
Tariki 01/08/2012 mu nama yahuje abayobozi b’akarere ka Kayonza n’abafatanyabikorwa ba ko mu iterambere, Bishop Bilindabagabo yavuze ko guhashya ibiyobyabwenge burundu bitagoranye kuko “ababicuruza nta mbunda cyangwa izindi mbaraga bafite zatuma badahagarikwaâ€
Yasabaye buri wese mu karere ka Kayonza kugaragaza ubushake, anasaba ko ibiyobyabwenge byaba bitakibarizwa muri ako karere bitarenze ukwezi kwa 10/2012 bitewe n’uko ako karere “gafite amahirwe yo kugira abantu bari muri komite yashinzwe kurandura ibiyobyabwenge ku rwego rw’igihugu†nk’uko yabivugiye muri iyo nama yo ku itariki 01/08/2012.
Mu karere ka Kayonza by’umwihariko bahise batangira gukora ibiganiro by’ubukangurambaga ku biyobyabwenge, hanifashishwa ibiterane by’amasengesho mu rwego rwo gusengera abacuruza n’abakoresha ibiyobyabwenge kugira ngo babireke.
Hari abagiye batura bakemera kubivamo bakanabatizwa, ariko hari n’abinangiye bagikomeje gucuruza no gukoresha ibiyobyabwenge n’ubwo ibyo biganiro n’ibiterane by’amasengesho byabakanguriraga kubireka byakozwe.
Igihe cyari cyagenwe cyo guhashya ibiyobyabwenge mu Rwanda kimaze kurengaho amezi agera kuri ane. Kuba hari ahakigaragara ibiyobyabwenge hirya no hino mu gihugu, ahanini ngo biterwa n’imbogamizi yo kubura amafaranga ahagije nk’uko Bishop Bilindabagabo abivuga.
Avuga ko kugira ngo ibiyobyabwenge bicike burundu bisaba amahugurwa kandi abantu bakigishwa neza kugeza bamenye ububi bwa byo, kandi bakiyumvisha neza ko ibiyobyabwenge bishobora gucibwa mu Rwanda.
Yongeraho ko ikigamijwe muri gahunda y’Ijisho ry’umuturanyi ari ugahangana n’abacuruza ibiyobyabwenge kuko abana bo bagerwaho n’ingaruka z’ibiyobyabwenge kuko baba bashutswe. Ben’icyaha gikomeye ni ababicuruza kuko ni bo babifitemo inyungu, ijisho riragenda ribabona kandi ribasunika nk’uko Bishop Bilindabagabo abyemeza.


text:
Urwenya-"Mbega ngo abantu barasa ntacyo bapfana !”
"Mbega ngo abantu barasa ntacyo bapfana !”
Umugore yinjiye muri kabari maze arabukwa umugabo wari wambaye zahabu ku maboko, ku ntoki no mu josi maze aramubwira ati "Mbega ngo abantu barasa ntacyo bapfana ! Uzi ko usa neza neza n’umugabo wanjye wa gatatu " ! Umugabo arumirwa dore ko amaso yari ayo maze abaza umugore ati : "Kuki nsa n’uwo mugabo wawe ? aho nsa nawe ni hehe ? Wagize abagabo bangahe ?" umugore ati : "Nagize abagabo babiri nawe wa gatatu nahigaga."
Shyiraho Igitekerezo!
Subscribe to: Post Comments (Atom)


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 2, 8-10; 3, 1-4)
Muri iyo minsi, ijambo ry’Uhoraho ringeraho riti 2,8“Wowe rero mwana w’umuntu, uramenye ntuzabe ikirara ak’iyo nyoko yararutse; ahubwo tega amatwi wumve icyo ngiye kukubwira. Cyo ngaho asama maze urye icyo ngiye kuguha.” 9Nuko ngo ndebe mbona ikiganza kiza kingana kirimo igitabo kizinze, 10icyo kiganza kikiramburira imbere yanjye; icyo gitabo cyari cyanditseho imbere n’inyuma amaganya, iminiho n’imiborogo.
3,1Arambwira ati “Mwana w’umuntu, ngaho rya ! Icyo gitabo weretswe kirye; hanyuma ugende ubwire umuryango wa Israheli”. 2Nuko ni ko kwasama icyo gitabo ndakirya. 3Hanyuma arambwira ati “Mwana w’umuntu, rya kandi uhazwe n’iki gitabo nguhaye.” Igihe nakiryaga numvaga mu kanwa kanjye haryohereye nk’ubuki. 4Hanyuma arambwira ati “Mwana w’umuntu, genda usange umuryango wa Israheli, ubashyire amagambo yanjye.”
ZABURI (Zab 119 (118), 14.24, 72.103, 111.131)
Inyik/ Uhoraho, mbega ngo amasezerano yawe arandyohera !
Mpimbazwa no gukurikiza ibyemezo byawe,
kuruta uko ubukire butera ibyishimo.
Ibyemezo byawe bintera guhimbarwa,
imigambi yawe ni yo mfatiraho inama.
Amategeko y’umunwa wawe,
andutira ibihumbi by’amasikeli ya zahabu na feza.
Mbega ngo amasezerano yawe arandyohera,
kurusha ubuki mu kanwa kanjye !
Ibyemezo byawe ni byo murage wanjye,
ni na byo byishimo by’umutima wanjye.
Mbumbuye umunwa wanjye ngo miragure,
kuko mfite inyota y’amatangazo yawe.
IBANGONDIRIMBO RIBANZIRIZA IVANJILI (Zab 130 (129), 7)
Alleluya Alleluya.
Uhoraho ahorana imbabazi,
Akagira ubuntu butagira urugero.
Alleluya.
IVANJILI
+ Matayo (Mt 18, 1-5.10-14)
1Icyo gihe abigishwa begera Yezu, baramubaza bati bati « Mbese ubona ari nde uruta abandi mu Ngoma y’ijuru ? » 2Ahamagara umwana muto amushyira hagati yabo, 3nuko aravuga ati « Ndababwira ukuri : nimudahinduka ngo mumere nk’abana, nta bwo muzinjira mu Ngoma y’ijuru. 4Uwicisha bugufi wese nk’uyu mwana, uwo ni we usumba abandi mu Ngoma y’ijuru. 5Uwakira neza umwana nk’uyu ari jye agirira, ni jye aba yakiriye. 10Mwirinde kugira uwo musuzugura muri abo bato ; 11koko rero ndababwira ko mu ijuru abamalayika babo badahwema kureba uruhanga rwa Data wo mu ijuru. 12Mwe murabibona mute ? Niba umuntu afite intama ijana, iyo imwe muri zo izimiye ntasiga izindi mirongo urwenda n’icyenda ku musozi, akajya gushaka iyazimiye ? 13Kandi iyo ahiriwe akayibona, ndababwira ukuri : imutera ibyishimo biruta ibyo aterwa na za zindi mirongo urwenda n’icyenda zitazimiye. 14Ni na ko So wo mu ijuru adashaka ko hari umwe muri abo bato uzimira. »


text:
Bamwe Murimwe Mupfa Kuvuga Muduseberez Abahanzi Mubavuga Nabi Ngo Knowless Arwaye SIDA Ngo Ni Ndaya Wamusebya Utamusebya Nuwa Clemment Sibabitweretse C? Wowe Uvuga Uruwuhe Kuri Didie Uzakomeza Ukaba Mumandazi!!!
know less turamushyigikiye kuntambwe yateye!
arko bavandi kuki munezezwa no kuvuga abandi , ubu mwebwe iwanyu buri wese apfa kwidumbukiza akahaza bila mpango?
kuba bazwi cyane ntibivanaho vie privé, niba mubakunda nimushyigikire ahubwo bajye babanezeza mubihangano nkuko babiharanira iteka, ariko ntibabanezeza kuko bababwiye uko baryamye cg bariye. mwe ko mubakunda murabatumira iyo mugiye kugira icyo mukora cyose?
tujye tubanza dushyire munyurabwenge ibyo tuvuga ncutgi nziza nibyo biduhesha agaciro
Urugo ruhire bana b’ u Rwanda, ibyo mwkoze ibi Uwiteka Abibahere umugisha
Abana ni imbuto z’umugisha uva murukundo, kdi ntabwo mwasebanyije cg ngo twumve hari uwihakana undi, babareke mutere imbere na Yesu Yabashyigikiye kuko ni Umunyampuhwe iteka.
Mukomere
Sha Uyu Aratwitetu Gusanyine Ubukwebwe Ndumva Bwariryankure Nokujya Iwebizajyabisaba Ubutumiretu Murabosindimo.
ibi bintu nibyiza cyane turabyishimiye twe turi muntara mudukurikiranire ibyo birori by’abana bacu. murakoze cyane.
Byiza cyane urugo rwiza